
v^um rebus Romanis illis timplicatissimis , quae ex 
Caesaris interitu usque ad proeliura Philippense fuerunt, 
pertractandis operara darem, in rerum gestarum tempore 
atque ordine constituendo fere semper mihi ad Ciceronis 
epistulas erat recurrendum. Quod quo saepius fiebat, eo 
magis dolebam de tempore, quo singulae epistulae datae 
atque redditae essent, itaque de illorum annorum discri- 
bendorum fundamento minime nobis constare. 

Nam ea, quae Joannes de Gruber 1 ) anno 1836 de 
tempore ac serie Ciceronis epistularum, ut Schuetzium 
emendaret, disseruit, magna ex parte nostrae de Ciceronis 
aetate -scientiae non iam convenire cum eorum, qui post 
Gruberiani opusculi editionem res Bomanas scripserint: 
Drumanni, Peteri, Mommseni, Langii, aliorum libri, tum 
Br. Nakii 2 ) de nonnullis epistularum corporibus commen- 
tationes docent, quas Wesenbergium, qui nuperrime Cice- 
ronis epistulas edidit, minime curasse valde demiror. De 
aliis nonnullis epistulis, quo tempore datae atque redditae 
sint, O Bardtius 3 ) accuratius disputavit. Attamen parva 
tantummodo epistularum quae ad familiares inscribuntur, 
pars ab his viris doctis ad temporis rationem recte dispo- 
sita est; maior illarum numerus subtiliore disquisitione 



1) „Quaestio de tempore atque serie epistularum Ciceronis." 
Sundiae 1836. 

2) „Der Briefwechsel zwischen Gicero und Caelius" Fleck. 
Jahrb. 89, p. 60-68. „De M.Caeli Rufi epistularum libro" Symb. 
philol. Bonn. p. 373—384. „De Planci et Ciceronis epistulis" 
Berlin 1866. „Der Briefwechsel zwischen Cicero und Decimus 
Brutus" Fieck. Jahrb. 8 Suppl. 

3) „Quaestiones Tul)ianae u Berolini 1866. 

1 

adhuc eget. Quamobrem, cum studiis meis ad epistulas 
post Caesarem occisum cum C. Cassio Longino commutatas 
, accuratius inspiciendas adducerer, de earum tempore atque 
serie quidquid invenissem hoc libello componere non alienum 
esse putavi. — 

Ac mea quidem commentatio duabus quodammodo 
legibus non novis, sed ad controversias quasdam diiudi- 
candas non satis, ut opinor, adhibitis nititur, quarum altera 
est, ut quonam temporis spatio Ciceronianae aetatis tabel- 
larii et epistulas et alios nuntios in singula loca perferre 
soliti sint, quam accuratissime curem, altera, ut, quidquid 
ex epistulis inter Ciceronem et M. Brutum commutatis, a 
multis viris doctis plane neglectis, lucrari possimus, in 
usum nostrum convertam. Neque enim ab eorum partibus 
sto, qui has epistulas tamquam subditivas a fontibus, e 
quibus rerum Romanarum scientia nobis manet, omnino 
remotas volunt, sed illos sequendos puto, qui C. Pr. Her- 
manno *) auctofe eas aut universas aut maxima ex parte 
genuinas maximique ad rei publicae Bomanae intereuntis 
historiam perspiciendam momenti esse sagaciter probare 
studuerunt. Quamobrem, etiamsi controversiam de epistu- 
larum ad M. Brutum integritate diu agitatam nondum 
plane diiudicatam putem, tamen hoc mihi sumam, ut secundi, 
qui vulgo inscribitur, libri epistuias et primi libri eas, 
quae ad meam commentationem aliquid valent, causis non 
adlatis, ex hoc illius quaestionis statu tamquam genuinas 
pertractem. 2 ) De epistulis igitur ad M. Brutum nihil 



1) Vindiciae latinitatis epistularum Gic. ad Brut." Gott. 1844 
„Zur Rechtfertigung der Briefe des Cicero an Brutus" Abhandl. 
der Gotting. Ges. d. W. II, III, 1845—47. „Vindiciarum Brutinarum 
epimetram'* Gott. 1846. 

2) Praeter consilium paene illud, quod, cum primum hanc 
commentatiunculam conscribere coepissem, secuturus eram, omnes 
Ciceronis ad M. Brutura epistulas superstites eztremis quinque Hbri 
primi exceptis — quarum duas, ep. 16 et 17 cum Nipperdeio spu- 
rias esse contendo — ita in hunc libellum quasi intexui, ut eas, 
quoad fieri posset, ad temporis rationem disponerem. Quod quoniam 
propterea factum est, quia epistulae illae et ad Cassii epistuias 

praemonenduni , sed quo quaeque loco adhibebitur, de 
singulis agendum erit. — 

Alia ratio est tabellariorum. — Nam quamquam et 
Bardtius 1 ) et Friedlaender 2 ) quot dierum spatiis litterae 
nuntiique in singula loca perferri potuerint, perite statue- 
runt, tamen in singulis quibusdam ac, si universum spectes, 
minutis rebus, ad meam autem commentationem non nihil 
valentibus viri illi docti videntur errasse. Itaque inihi 
est propositum, de celeritate, qua Ciceronis aetate tabellarii 
itinera facere consueverint, ea, quae ad quaestionem de 
Cassii epistulis bene instituendam necessaria sint, praemisso 
quodam capite absolvere. — 



constituendas et ad res quasdam obscuriores illustrandas multo 
maiori mihi, quam ezspectaveram , adiumento erant, easdem ex 
meo arbitrio ordinatas in eztremo libello in tabula componere 
non dubitavi. Tamen doleo, quod et propter temporis angustias et 
quia res tanta hoc loco rite absolvi non possit, quaestionem illam 
de Ciceronis ad M. Brut. epistulis inceptam ad finem perducere 
mihi non licuit. 

1) „Quaest. Tull". 

2) „DarsteUungen aus der Sittengeschichte Roms etc. u B. II 
Leipzig 1874, p. 1—81. 

De celerltate, qna tabellarii in Cassil eplstnlis per- 

ferendis nsi esse videntnr. 

C. Cassius Longinus, a. u. c. 710 praetor, eo tempore, 
quo primae earum, de quibus acturus sum, epistularum 
scriptae sunt, in Italia aut media aut inferiore commora- 
batur, deinde in Syriam profectus est. — 

Itaque primum videamus, quanam celeritate tabellarii 
terrestria in Italia itinera confecerint. — 

Pomponii Attici litteras Roma in Puteolanum vel in 
Pompeianum, quod paullo longius ab urbe distabat, semel 
tertio, quater quarto, semel quinto, bis sexto, semel septimo 
die delatas esse Ciceronis ipsius auctoritate nobis est tra- 
ditum. 1 ) Quo de exemplorum numero, siquidem tempus, 
quo litterae in illa praedia perferri solitae sint, definire 
volumus, duo excipienda sunt, alterum celeritatis, tarditatis 
inusitatae alterum cf. ad Att. 14, 18, 1: „. . tuas litteras 
vesperi acceperam in Pompeiano sane celeriter, tertio 
abs te die", ad Att. 14, 13, 1: „Septimo denique 
die litterae mihi redditae sunt". 

Ex reliquis autem exemplis, cum unum sit quinti, duo 
sexti, quattuor quarti diei, re vera quarto die saepissime 
litteras Roma in illas regiones adlatas esse intellegitur. 
Quamobrem, quoniam Roma a Puteolis 138 pm.*) ; a Nea- 
poli, quae urbs inter Puteolos et Pompeios sita est, 148 



1) Bardt: „Qu. Tull." p. 8, 9, 43. 

2) cf. „Itinerarium Antpoini Augusti et HierosoJymitanum ed. 
Parthey et Pinder, Berolini 1848, p. 49, 50, 56, 57. 

pm l ) — non circ. 130 pm. , ut Bardtius scribit *) — a 
Fompeis circ. 160 pm. s ) afuit, ex bis ipsis exemplis con- 
cludendum erit Ciceronis aetate tabellarios in Italiam 
inferiorem profectos circ quadragena quinquage- 
nave pm. cotidie decurrere esse solitos. Quam quidem 
mediam, ut ita dicam, tabellariorum celeritatem non modo 
recte esse conclusam, sed etiam latius quam ad itinera in 
Italia ipsa confecta patere permultis aliis testimoniis ex 
Ciceronis epistulis desumptis confirmatur. — 

Lupus, Ciceronis familiaris, Mutina, quae urbs via 
Flaminia etAemilia progredienti 319 4 ) pm. vel 310 6 )pm., 
via Clodia circ. 275 pm. 6 ) a Roma distat, sexto die ve- 
speri Romam pervenit cf. ad fam. 11, 6, 1: „Lupus noster 
cum Romam sexto die Mutina venisset, postridie me mane 
convenit". 7 ) — 

Iter illud paullo brevius, quod est Foro Gallorum 
Romam, paullo citius is tabellarius confecit, qui de pugna 
apud Forum Gallorum a. d. XVII Kal. 8 ) Mai. commissa 
litteras Bomam detulit Nam, cum Hirtius litteras illas 
a. d. XVI. Eal. Mai. mane dedisse videatur, — pugnatum 
enim est a. d. XVII Kal. Mai. usque ad vesperum 9 ) — cumque, 
ut infra demonstrabitur, 10 ) certus de Hirtii victoria nuntius 
a. d. XII. Kal. Mai. Romae innotuerit, tabellarius ille 
quinto die litteras reddidit, quae postridie, i. e. Parilibus, 



1) 1. l. p. 57. 

2) „Qu. Tull." p. 8. 

3) „It Ant. (( p. 57 (Neapoli Pompeios iter circ. 12 pm. est, 
cum Neapoli Nuceriam iter 23 pm. sit). 

4) It. Ant. p. 47, 59, 60. 

5) It Hieros. (Parthey et Pinder) p. 289, 290. 

6) It. Ant. p. 136, 137 (Roma Florentiam iter 189 pm., Floren- 
tia Bononiam c. 60 pm., Bononia Mutinam 25 pm.) 

7) De victoria Mutinensi quonam tempore nuntius Roman per- 
venerit cf. p. 44. 

8) ef. ad fam. 10, 30, 1. 

9) cf. ad fam. 10, 30, 4: „Antonius cum equitibus hora noctis 
quarta se in castra sua ad Mutinam recepit" 

10) cf. p. 42. 

in senatu recitatae sunt. 1 ) Erravitr hoc. loco Bardtius, qui 
neglectis iis, quae in orat. Phil. 14, 14 — 16 ,et ep. ad M. 
Brut. 1, 3> 2 tradita sunt, septimo denique vel sexto die 
Hirtii litteras Romam adlatas esse contendit.') 

Quid, quod etiam in remotioribus provinciis tabellarios 
quadragena quinquagenave pm. cotidie confecisse 
invenimus. — 

C. Asinius Pollio ex Hispania ulteriore ad fam. 
10, 33, 5: scribit: „Maxime tamen doieo adeo et longo 
et infesto itinere ad me veniri, ut die quadragesimo 
post aut ultra etiam, quam facta sunt, omnia nun- 
tientur". 

Est autem Roma Cordubam, ubi Pollio, cum epistulam 
daret, videtur fuisse, 8 ) iter circ. 1800 pm. 4 ) 

Bri tanniae ora ad meridiem spectans circ. 1400 pm. 5 ) 
a Roma distat. Illinc duae epistulae vicesimo septimo, 
una vicesimo nono, una tricesimo tertio die Romam perlatae 
sunt, 6 ) ita, ut plus minusve triginta dies ad epistulam ex 
Britannia Romam transferendam suffecisse videantur. 

Ex Galliae transalpinae parte ea, quae Germanis 
finitima est, uno et vicesimo die epistulam Romam esse 
adlatam [Cicero testatur ad Att. 14, 9, 3: „Idem Balbus 
meliora de Gallia. XXI. die litteras habebat Germanos 
illasque nationes re audita de Caesare legatos misisse ad 
Aurelium, qui est praepositus ab Hirtio, se quod imperatum 
esset, esse facturos". Cuius tamen (ad Att. 14, 9.) epistu- 
lae inter octavam eiusdem iibri et decimam traditae locum 
eam ipsam ob causam, quia litterae illae Balbo redditae 
in ea commemorantur, non verum esse iudico. Nam, si 



1) ef. p. 43; 45. 

2) „Qu. Tull." p. 14. . 

3) cf. ad fam. 10, 32 extr. 

4) It. Ant, p. 139, 189, 190, 193. 

5) Roma a Mediolanio 416 pm. (It* Hieros. p. 290) vel 433 pm. 
(It Ant. p. 57), Mediolanium a Gessoriaco, ubi traiectus erat in 
Britanniam, 912 pm. distabat 

6) Bardt „Qu. Tuli." p. 31- 33, 43. 

ep. ad Att 14, 9 re vera, ut editores *) putant, a. d. XV. 
Eal. Maias data esset, litterae illae vicesimo primo die ex 
Gallia septentrionali delatae non post a. d. VI. Kal. April. 
scriptae esse possent. Restarent igitur, cum Caesar Id. 
Mart occisus sit, duodecim tantummododies, intra quos 
non modo certus de morte Caesaris nuntius in Galliam 
septentrionalem et in Germaniam finitimam, quae regiones 
brevissima via 800 vel 900 pm. ab urbe distant,*) perve- 
nisset, sed etiam Germanorum legati mandata* Aurelio 
nuntiassent, id quod , cum post Caesaris mortem in illis 
regionibus compertam certe complures praeteriissent dies, 
priu8quam Germanorum reliquarumque nationum finitima- 
rum legati Aurelium convenirent, fieri vix potuit. 

Quamobrem equidem non cum Bardtio 8 ) traditam* 
illarum epistularum ordinem defenderim, sed hanc propo- 
suerim medelam, ut nonam epistulam inter tertiam deci- 
mam et quartam decimam inseramus. Tertia decima enim 
ep., cum Attici litteris, quibus optatus D. Bruti in Gallia 
cisalpina adventus Ciceroni nuntiatus est, 4 ) diu exspectatis 5 ) 
respondeat, eodem die, quo Attici litterae illae redditae 
sunt, i. e. a. d. VII. Eal. Mai. 5 ) scripta esse videtur. 
Itaque Ciceronis verba ad Att. 14, 14, 1 haec : „Ego autem 
casu cum dedissem ad te litteras VI. Kal." non ad tertiam 
decimam, ut Bardtius vult, sed ad nonam epistulam refe- 
renda esse arbitror, qua epistula suo loco inserta difficul- 
tates supra explicatae tolluntur. — 

Sed iam ad alteram capitis praemissi quaestionem 
transeamus, qua investigetur, quonam temporis spatio 



1) Hac voce brevitatis causa eos, qui Ciceronie epistulaa edi- 
derunt, eignificavi. 

2) Roma Mediolanium iter 416 vel i88 pm. (ef. p. 6, 5), Me- 
diolanio breviflsima via per Alpes Penninas Argentoratum 350 pm., 
Magontiacum 419 pm. eat cf. It Ant. p. 167—169. 

3) „Qu. TulL" p. 16. 

' 4) cf. ad Att 14, 18, 2: „Quamvu enim tu magna et mioi 
iucunda icripseris de D. Bruti adventu ad suas legiones" etc. 

5) Ibid. §. 1.: „Septimo denique die litterae mibi redditae sunt, 
quae erant a te XIIL Kal. datae." 

tabellarii Ciceronis aetate in Syriam, ubi Cassius ex anno 
u. c. 711. ineunte fuisse videtur, 1 ) pervenire sint soliti. 
Atque cum dierum numerus, quibus epistulae in provin- 
cias non terrestribus solum, verum etiam maritimis itine- 
ribus capessendas delatae sint, minime certis finibus cir- 
cumscriptus fuisse videatur, primum consideremus, quonam 
temporis spatio tabellarii strenui secundo cursu in Syriam 
pervenire potuerint. — 

Cicero ad fam. 14, 5, 1 : „Pr. Idus Oct." inquit „Athe- 
nas venimus . . . De nave exeuntibus nobis Acastus cum 
litterispraestofuituno et vicesimo die,sane strenue." 
Laudatur igitur tabellarius, quia uno et vicesimo die Roma 
Athenas pervenerit, quod praeter traiectum Brundisio 
,Aulonam iter circ. 780 pm. est. 2 ) Cum looo laudato con- 
ferenda est ad fam, 15, 3, 2: . . . „existimabam M. Bibu- 
lum procos., qui circiter Idus Sextiles ab Epheso in Syriam 
navibus profectus erat, quod secundos ventos habuisset, 
iam in provinciam suam pervenisse", quibus e verbis, cum 
ep. ad fam. 15, 3 a. d. III. Eal. Septembres data sit, 8 ) 
Epheso in Syriam secundis ventis circ. quindecim dierum 
spatio Ciceronis aetate navigari potuisse concludimus. 

Quamobrem tempus, quo tabellarius strenuus Roma 
in Syriam pervenire potuerit, inveniemus, si viginti diebus 
et uni, quibus Acastus Roma Athenas profectus est, et 
quindecim diebus, quibus aliquis ventis secundis Epheso 
in Syriam pervehi potuit, tres illos vel quattuor dies ad- 
numeraverimus , quibus ut Athenis Ephesum traicerent 
opus erat. 4 ) Videntur igitur, si neque ventis adversis s 



1) cf. Drumann, „Geschichte Roms ete." B. II p. 125—129. 
L. Lange „R8mische Alterthiimer" B. III p. 528—529. 

2) Roma Capuam iter 124 pm. esse tradit It Ant p. 59, 50; 
rectius It. Hieros. 136 pm. p. 288. — Capua Brundisium iter 234 
pm. cf. It. Ant. p. 51—55. Itaque Roma Brundisium iter 370 pm.; 
It. Hieros. iter 364 pm. fuisse tradit, Strabon VI, 5: 360 pm. Quae- 
nam harum trium computationum accuratissima sit, difficile diiu- 
dicatur. — Aulona Athenas iter 411 pm. erat cf. It. Ant. p. 154. 

3) I. v. Gruber: „Quaestio de temp. etc. u p. 11, 212 ep. 

4) Athenae ab Epheso circ. 2000 stad. distant. 

navigatio impediebatur, neque tarditate, neque aliis obsta- 
culis mora adferebatur, ad totum iter Roma in Syriam 
conficiendum circ. quadraginta dies suffecisse. — Attamen 
hac celeritate ratiocinando magis inventa quam facto pro- 
bata Ciceronis aetate tabellarii Roma vel in Syriam vel 
in Ciliciam profecti fere nunquam usi sunt: neque enim 
ulla earum epistularum, quae quando in illas provincias 
adlatae sint, scimus, tam cito perlata est. 1 ) 

Ciceronem autem invenimus tabellarium laudantem, 
qui Roma in Ciliciam, Cybistra ad Taurum sita, quadra- 
gesimo septimo die litteras detulerat cf. ad Att. 5, 19, 1 : 
„ . . . subito Appii tabellarius a. d. XI. Kal. Octobr. s e p - 
timo quadragesimo die Roma celeriter — hui 
tam longe — mihi tuas litteras reddidit." Cum vero 
Syriae partes eae, in quibus Cassius castra habebat, 2 ) non 
paullo longius ab urbe distent quam Cybistra, ex Ciceronis 
quidem sententia litterae circ. quinquagesimo die Roma 
Cassio redditae celeriter delatae erunt. Est igitur nobis 
constituendum epistulam a tabellariis celeriter profectis 
circ. qninquagesimo Roma, a lentius progressis posteriore 
quodam die reddi potuisse. 

Ac praeclare quidem haec ratiocinatio eo confirmatur, 
quod Cicero re vera Cassii epistulam Non. Mai. in Syria 
datam ineunte mense Quintili 3 ) Romae acceptam refert ad 
fam. 12, 10, 2: „ . . litteris tuis, quas Nonis Maiis ex 
castris datas acceperamus,, ita persuasum erat civitati, 
ut etc." 

, Hac in sententia de tempore, quo tabellarii litteras in 
Syriam pertulerint, adumbrata fortasse acquiescere possi- 
mus ; at dixerit quispiam summara illam celeritatem , qua 
posterioribus saeculis tabellarii publici 4 ) itinera con- 



1) cf. Bardt, „Qu. Tull." p. 43. 

2) Non. Mart. a. u. c. 711. Cassius ex castris Taricheis epistu- 
lam ad fam. 12, 11 dedit; postea Laodiceam profectus eet, cf. ad 
fam. 12, 15, 7. 

3) cf. p. 52-53. 

4) cf. Hudemann „Ge8chichte des romischen Postwesens wahrencj 
der Kaiserzeit." 

fecerunt, iniuria etiam ad Ciceronis aetatem referens nos 
nimis argutos ex paucissimis, quae protulissemus, vestigiis 
iusto maiorem huius aetatis tabellariis privatis tar- 
ditatem crimini dedisse. Hanc ob rem alia nonnulla 
exempla ad gententiam meam illustrandam proferam. — 
Eadem fere celeritate, quam nos tamquam legitimam tabel- 
lariorum Ciceronis aetate Roma in Syriam proficiscentium 
statuimus, tabellarius ille, qui Comificii litteras ex Africa 
vicesimo altero die Romam detulit, 1 ) usus est et ille, qui 
Attici litteras a. d. XIII. Kal. Sext. Romae datas paullo 
ante a. d. XI. Kal. Oct. Cybistris Ciceroni reddidit. 2 ) 
Lentius videntur esse progressi, qui Appii epistulas duas, 
quarum altera Nonis April., altera postea Romae data erat, 
circ. medio mense Junio, 3 ) i. e. circ. septuagesimo die in 
castra ad fluvium Pyramum pertulerunt cf. ad fam. 3, 11, 
1 : „Cum essem in castris ad fluvium Pyramum redditae 
mihi sunt uno tempore a te epistulae duae, quas ad me 
Q. Servilius Tarso miserat. Earum in altera dies erat 
adscripta Nonarum Aprilium, in altera, quae mihi recen- 
tior videbatur, dies non erat". 4 ) 

Non citius profecti sunt ii, qui Attici epistulam pridie 
Kal. Januarias datam a. d. V. Terminalia, i. e: circ. quin- 
quagesimo die Ciceroni Laodiceae reddiderunt. 6 ) — Aut 
propter summam tabellariorum tarditatem aut propter alia 
impedimenta, quae itineribus moras attulerunt, epistula 
quaedam ex Syria Puteolos post centesimum diem, 6 ) alia 
Roma Athenas quadragesimo sexto die, 7 ) alia Roma vel 
ex Epiro Laodiceam quinto tandem mense 8 ) perjata 
est. — 



1) cf. Bardt „Qu. Tull." p. 22. p. 43. 

2) cf. Bardt „Qu. Tull." p. 24, 25. p. 48. 

3) cf. Gruber „Quaestio de temp. etc." p. 14, ep. 268 sequ. 

4) Hunc locum Bardtius in com sua neglezit. 

5) cf. Bardt „Qu. Tull." p. 29, 30. 

6) cf. ad Att. 14, 9, 3 et p. 6—7. 

7) cf. Bardt „Qu. TulL" p. 23 (ad fam. 16, 21). 

8) Bardt „Qu. Tull." p. 30 (ad Att. 5, 21, 4). 

Sed de his certe insolitae tarditatis exemplis bactenus 
— restat, ut, quoniam in hac commentatione epistulae inter 
Ciceronem et M. Brutum commutatae ad res obscuriores 
illustrandas quam saepissime adhibebuntur, quonam tem- 
pore litterae Roma vel Dyrrhachium vel omnino in Illy- 
riam perferri solitae sint exponam. Ibi enim M. Brutus 
a. u. c. 710. exeunte castra posuit — 

Hac in re Bardtius 1 ) et qui eum secutus est Fried- 
laender 2 ) paullulum erraverunt, quippe qui falsa quadam 
scriptura decepti M. Bruti tabellarium epistulam 2, 3 
Dyrrhachio octavo die Romam attulisse putent. 3 ) Neque 
enim ad M. Brut. 2, 4, 1: „Datis mane a. d. VI. Id. 
April. Scaptio litteris, eodem die tuas accepi Kal. April. 
Dyrrhachio datas vesperi" scribendum est, sed: „Datis 
mane a. d. III. Id. Aprii etc.", id quod ex verbis sequen- 
tibus apertissime elucet hisce: „Itaque mane prid. Id. 
A p r. cum a Scaptio certior factus essem non esse eos 
profectos, quibus pridie dederam etc. u atque post alios 
a Wesenbergio emendatum est. 

Quamobrem non octavo, sed undecimo die Dyrrhachio 
epistulam illam Romam perlatam esse intellegemus , qui 
dies ad id, quod supra demonstratum est ; quadragena 
quinquagenave pm. Ciceronis aetate tabellarios in itinere 
terrestri cotidie conficere consuevisse praeclarissime quadrat. 
Itinere enim circ. 370 pm., quod est Roma Brundisium, 4 ) 
octavo vel nono die percurso decimo vel undecimo Dyr- 
rhachium perveniebant. Qua cum ratiocinatione optime 
congruit, quod M. Brutus Kal. April. 6 ) scribit se Ciceronis 
litteras post nuntios de C. Antonio capto scriptas valde 
exspectare. Nuntius enim ille de C. Antonio capto a. d. 



1) „Qu. Tull." p. 22. 

2) II. p. 18. 

3) Ex Bardtii sententia rectius erat dicere Pseudo-Ciceronem 
sibi finxisse epistulam Dyrrhachio octavo die Romam perferri 
potui8se. 

4) cf. p. 8, 2. 

5) cf. ad M. Brut. 2, 3 (Wesenberg). 

XIII. Eal. April., 1 ) id quod Brutus certe suspicari potuit, 
Romae compertus est. Neque adversatur nostrae sententiae 
Ovidius, qui itinere non festinato minore quam decem 
dierum spatio Brundisio Romam perveniri posse dicit Epp. 
ex Pont. 4 ; 5, 5: 

„Cum gelidam Thracen et opertam nubibus Haemum 
Et maris Ionii transieritis aquas, 
Luce minus decima dominam venietis in Urbem, 
Ut festinatum non faciatis iter," 



1) cf. p. 30-31. 



Jjix omnibus epistulis illis, quas C. Cassius post Cae- 
sarem occisum vel dedit vel accepit, duodecim inter Cice- 
ronem et Cassium commutatae in epistularum ad fam. 
libro duodecimo (ep. 1 — 12) nobis traditae sunt. His ad- 
numerentur tres primae undecimi ad fam. libri epistulae, 
quarum una a D. Bruto ad M. Brutum et ad C. Cassium, 
duae a M. Bruto et a C. Cassio ad M. Antonium sunt 
datae. Ac nos quidem traditum epistularum ordinem 
sequentes primum, quonam tempore ep. illa a D. Bruto 
ad M. Brutum et ad C. Cassium data sit, videamus. — 

Ep. ad fam. 11, 1: D. Brutus Bruto suo et Cassio S. 

Schuetzius 1 ): „Scr. mense Aprili A. U. C. 709/' 
Gruber: w Brutus XI, 1 hies diebus (c. Idus April.) 
scripta Lanuyio cf. 686 et 89 (exemplaris Schuetziani), 
neque colloquium in h. ep. memoratum illud est, quod in 
ep. 684, nam tum Cicero nondum sciebat Brutum urbe 
excessisse cf. 686." 

Suepfle*): „Scr. mense Aprili A. U. C. 709." 
Baiter: „Scr. mense Aprili a. u. c. 710." 
Wesenberg: „Scr. mense Aprili a. u. c. 710." 
Gruberi miram sententiam eo natam, quod hanc epi- 
stulam a Marco Bruto scriptam esse falso putaret, refu- 
tatione non egere primo obtutu perspicitur. Editorum 
autem computatio non satis accurata esse videtur. Scripta 
enim est haec epistula a D. Bruto, cum plerique coniura- 



1) Schuetzius et Suepfle aeram Capitolinam secuti sunt. 

2) „M. Tullii Ciceronia epistulae selectae CXC. U ed Suepfle, 
Karlsruhe 1836. 

torum propter veteranorum turbaeque forensis Caesarem 
ulciscendum esse clamantis cotidianos tumultus una cum 
M. Bruto et C. Cassio urbem reliquissent, D. Brutus autem 
ipse, ut suo reliquorumque coniuratorum nomine cum M. 
Antonio pacisceretur, etiam tum Romae esset 1 ) cf. §. 1 : 
„Quo in statu simus, cognoscite: heri vesperi apud me 
Hirtius fuit; qua mente esset Antonius demonstravit, pes- 
sima silicet et infidelissima. Nam se neque mihi provinciam 
dare posse aiebat neque arbitrari tuto in urbe esse quem- 
quam nostrum etc. §. 4. Pro Cassio et te , si quid me 
velitis recipere, recipiam. Postulat enim hoc Hirtius, ut 
faciam. Rogo vos quam primum mihi rescribatis — nam 
non dubito, quin his de rebus ante horam quartam Hirtius 
certiorem me sit facturus — quem in locum convenire 
possimus, quo me velitis venire rescribite" etc. 

Quamobrem terminum, ante quem epistula scripta sit, 
inveniemus, si quo tempore D. Brutus Roma egressus sit, 
investigaverimus. Ac Cicero quidem ad Att. 14, 13, 1 : 

„Septimo denique die litterae mihi redditae sunt, quae 
erant a te XIII. Eal. datae. . §. 2. Quamvis enim tu magna 
et mihi iucunda scripseris de D. Bruti adventu ad suas 
legiones, in quo. spein maximam yideo etc." 

commemorat se epistula quadam ab Attico a. d. XIII. 
Kal. Mai. scripta D. Brutum in Galliam cisalpinam per- 
venisse certiorem esse factum. D. igitur Brutum etiamsi 
extremum profectionis terminum statuamus Atticumque 
statim post nuntium de Bruti ad legiones adventu Romae 
cognitum ad Ciceronem litteras dedisse fingamus, tamen 
duobus tantummodo vel tribus diebus post Nonas April 
profectum putabimus. 2 ) 

Cum vero epistula ad fam. 11, 1, de qua agitur, com- 
plures dies ante D. Bruti profectionem propterea scripta 
esse debeat, quod eius auctor, cum eam daret, minime in 
Galliam abire constituerat, sed de legatione libera vel de 
praesidio, quo Romae tutus esse posset, cogitabat, (cf. §. 2 : 



1) Drumann I, p. 101—108, 134—135. Lange III, p. 489-494. 

2) cf. p. 5—6. 

„Cum in his angustiis versarer, placitum est mihi, ut 
postularem legationem liberam mihi reliquisque nostris, ut 
aliqua causa proficisendi honesta quaereretur . . . Post 
novissimum Hirtii sermonem placitum est mihi postulare, 
ut liceret nobis esse Romae publico praesidio" etc), certe 
huic epistulae non seriorem adscribemus diem, si eam circ. 
Nonas Apriles datam esse censebimus. Sequitur autem 
ex hac temporis definitione M. Brutum et C. Cassium, ad 
quos Roma iam profectos epistula data est, non medio 
demum mense, ut est vulgaris sententia, 1 ) sed iam ineunte 
Aprili Romam reliquisse. Quae argumentatio cum iis, quae 
proposui, satis probata esse videatur, minime illis debili- 
tatur rationibus, quas Drumannus, 1 ) vulgaris sententiae 
auctor, protulit. Nam Ciceronis verba ad Att. 14, 5, 2 
(a. d. III. Id. Apr.) „ . , sunt evQimara omnia: eos autem, 
qui orbis terrae custodiis non modo saepti, verum etiam 
sancti (coni. Kayser) esse debebant, tantummodo laudari 
atque amari, sed parietibus contineri" non ita in- 
terpretanda sunt, quasi „parietibus contineri" nisi de ho- 
minibus Romae commorantibus dici non possit, sed ita, 
ut vocibus „parietibus contineri" nihil aliud.significetur, 
nisi Cassium et Brutum, id quod praetores debebant, in 
foro esse non potuisse, qua in re, utrum in urbe ipsa ; an 
in suburbano quodam vel in municipio finitimo parietibus 
S3 tenuerint, nullius momenti est. — Alterius loci a Dru- 
manno landati ad Att. 14, 6, 1 : (prid. Id. Apr.) 

' „Antonii colloquium cum heroibus nostris pro re nata 
non incommodum" natura tam generalis est, ut voce „he- 



1) Drumann I, 134, 135; Peter, Philologus B. VIII, p. 425. 
Halm, Einleitung zur 1. u, 2. Philipp. Rede §. 45. 

2) Iniuria Drumannus Appianum M. Bruti et Cassii Roma pro- 
fectionem proxime post Caesaris tumultuosum funus statuisse con- 
tendit (I p. 234, N. 5). Nam cum ex locis a Drumanno ipso laudatis 
App. II, 147, III, 35, IV, 57 recte inter se comparatis, tum ex 
loco a Drumanno neglecto lib. III, 2—7 apertissime elucet Appianum 
M. Brutum et C. Cassium roulto post Caesaris funus, immo post 
Amatium supplicio affectum, i. e. post a. d. XVIII. Kal. Mai. (Lange 
III p. 493, II) Roma egressos sibi finxisse. 

roibus" quinam coniuratorum significati sint, vix diiudicari 
possit. Licet autem Cicero M. Brutum et .C. Cassium 
significaverit , colloquium illud non in urbe ipsa, sed in 
suburbano quodam factum esse statuemus. His igitur 
argumentis nihil probatur. Mibi autem favet Cicero ad 
Att. 14, 7, 1 : „Sed Brutum nostrum audio visum sub La- 
nuvio. Ubi tandem est futufus?" quae voces ea tan- 
tummodo condicione recte intellegi possunt, ut Cicero M. 
Brutum (et Cassium) iam diutius in suburbanis municipiis 
vagatos esse sciverit. Scripta autem est haec epistula (ad 
Att 14, 4) postridie Id. ApriL, die circ. nono post Cice- 
ronis Roma profectionem; 1 ) quamobrem equidem propterea 
nullo epistularum illarum ad Atticum proxime post Cice- 
ronis Roma discessum datarum loco apertis verbis Cassii 
et Bruti fugam commemoratam esse contendo, quod, cum 
Cicero proficisceretur, illi Romam iam reliquerant. 

Quae sententia mera ratiocinatione inventa mirum in 
modum loco quodam ex Ciceronis a*d M. Brut. epistulis 
desumpto comprobatur, qui locus quippe quem multo post 
hanc computationem ipsam institutam plane praeter ex- 
spectationem. reperissem, gravissimus mihi testis est me hoc 
loco id quod verum est vidisse. Legitur enim ad M. Brut. 
1, 15, 4: „Post interitum Caesaris et vestras memorabiles 
Idus Martias, Brute, quid ego praetermissum a vobisquan- 
tamque impendere rei publicae tempestatem dixerim, non 
es oblitus. (5.) Nos tum nimis acres ; vos fortasse sapientius 
excessistis urbe ea, quam liberaratis; Italiae sua vobis 
studia proiitenti remisistis. Itaque cum teneri urbem 
a parricidis viderem, nec te in eanecCassium 
tuto esseposseeamquearmisoppressamabAn- 
tonio,mihiquoqueipsiexcedendumesseputavi. 

Ep. ad fam.11,2: Brutus et Cassius praetoresM.Antonio cos. 

Schuetzius: „Scr. Lanuvii Mense Maio A. U. C. 709." 
Gruber: „ante Kal. Jun. ad Antonium scripta." 
Baiter: „Scr. Lanuvii mense Maio a. u. c. 710." 



1) Lange III, 510. 

Wgsenberg: „Scr. Lanuvii mense Maio a. u. c. 710." 

Et ii, qui Ciceronis epistulas ediderunt, et Gruber 
aecuratioribus finibus tempus, quo haec epistula data sit, 
circumscribere neglexerunt Nostrum igitur erit in hanc 
rem inquirere. — 

Epistula ad fam. 11, 2, de qua agitur, sola nobis ex 
epistularum earum numero l ) tradita est, quibus M. Brutus 
et Cassius, praetores, Roma expulsi, ut ad Kal. Junias tuto 
in urbem redire possent, cum M. Antonio egerunt. Tem- 
poris autem, quo haec epistula data sit, definiendi ansam 
nobis praebet §. 1: 

„Scribitur nobis magnam veteranorum multitudinem 
Romam convenisse iam et ad Kalendas Junias futuram 
multo maiorem", quo loco, qui veterani Romam iam venisse 
dicuntur, cumAntonio urbem ingressi, qui exspectantur, 
ab Antonio, qui singulas Italiae inferioris colonias hanc 
ob rem adiit, 2 ) ad Kal. Junias Romae adesse iussi videntur 
esse. cf. orat Phil. 2, 108 : „Qui vero inde reditus Romam ! 
Quae pertubatio totius urbis! . . . agmine quadrato cum 
giadiis sequuntur; scutorum lecticas portari videmus". 
§. 100: „quas Kalendas Junias exspectasti? Au eas, ad 
quas te peragratis veteranorum coloniis stipatum armis 
retulisti?" 

Praeterea epistulae ad fam. 11, 2 ipsius verba haec 
§. 3: „Nam illud valde leve est ac nugatorium, ea re 
denuntiatum esse veteranis, quod de commodo eorum mense 
Junio laturus esses" hanc epistulam post iter illud, 
quod M. Antonius in colonias suseeperat, confectum 
datom esse docent Quamobrem, ut terminum, ante quem 
nostra epistula scripta esse non possit ; inveniamus, id 
temporis punctum nobis investigandum erit, quo Antonius 
ex itinere Romam redierit — 

Antonium a. d. VU. Id. Maias Misenum percurrisse 
atque inde celeriter in Samnium discessisse e tribus Cice- 



1) Ante epi8tulam ad fam. 11, 2. eae M. Bruti ad M. Antonium 
litterae datae erant, quae ad Att. 14, 4 extr. commemorantur. 

2) Drumunn I, 128-130; Lange III, 499. 

2 

ronis epistulis inter se comparatis: ad Att. 14, »19; 18*, 
20; colligitur. Postquam in Samnio novam coloniam Casi- 
linum deduxit, in M. Terentii Varronis fundum Casinatem 
advolavit, ubi non paucos dies perbacchatus est cfr. orat. 
Phil. 2, 103: „ab hac perturbatione religionum advolas in 
M. Varronis, sanctissimi atque integerrimi viri, fundum 
Casinatem ... At quam multos dies in ea villa tur- 
pissime es perbacchatus !" 

Casino deinde via Latina Romam rediit (cf. Phil. 2, 
105, 106). Videntur inter Antonii Miseno profectionem 
(a. d. VII. Id. Mai.) et reditum in urbem non pauci inter- 
fuisse dies; tamen a. d. X. Kal. Junias Antonium Romae 
fuisse ex Ciceronis verbis elucet, quae ad Att. 15, 4, 1 
leguntur : „Mihi duas a te epistulas reddidit , unam XI., 
alteram X. Ad recentiorem prius et pleniorem. . . Antonii 
consilia narras turbulenta; atque utinam potius per populum 
agat quam per senatum! §. 4: Cetera coram et maxime, 
quid nostris faciendum sit; quid etiam nobis, si Anto- 
nius militibus obsessurus est senatum etc." 

Rediit igitur Antonius Romam paullo ante a. d. X. 
Kal. Jun., ita, ut epistulam ad fam. 11, 2 intra 
decem extremos mensis Mai dies datam esse veri 
simillimum sit, quibus diebus, utrum ad Kal. Junias Romam 
redirent ibique commodis suis vel in senatu vel in contione 
prospicerent necne, M. Brutus et C. Cassius valde deli- 
berabant. 1 ) 

Ep. ad fam. 11, 3: Brutus, et Cassius pr. *. rf. Antonio cos. 

Hanc epistulam C. Cassius et M. Brutus pridie Non. 
Sextiles ad Antonium dederunt, ut in epistula extrema 
legimus, neque est, cur diem traditum falsum esse iudicemus. 
Exarata autem est a praetoribus illis Neapoli, ut videtur, 
cf. ad Att. 16, 3, 6: (Postridie Id. Quint) „Brutus erat in 
Neside etiamnunc, Neapoli Cassius" ad Att. 16, 7, 1 
(a. d. XIV. Kal. Septem.) „VIII, Id. Sext. sum a Leuco- 
petra profectus. . . Rhegini quidam, illustres homines, eo 

1) cf. p. 19. 

venerunt, Boma sane recentes; in iis Bruti nostri hospes, 
qui Brutum Neapoli reliquisset. 

Ep. ad fam. 12, 1: Cicero Co&sio S. 

Schuetzius; „Scr. exeunte Maio A. U. C. 709." 
Gruber: „scr. hoc mense, circa Nonas (cf. 698, 99), 
nam ex. mense Cassium iam urbe exisse, ex 713 scimus." 
Suepfle: „Scr. exeunte Maio a. u. c. 709." 
Baiter: „Scr. exeunte mense Maio a. u. c. 710." 
Wesenberg: „Scr. exeunte mense Maio a. u. c. 710." 
Mirum in modum Schuetzius et qui illum secuti sunt 
videntur errasse, cum hanc epistulam exeunte mense Maio 
scriptam esse censerent. Nam cum alia multa, tum illud 
imprimis huic terminationi obstat, quod exeunte mense 
Maio de ea re praecipue litterae inter Ciceronem et prae- 
tores Roma expulsos commutabantur, utrum illi ad Kalen- 
das Junias tuto Romam redire possent ibique vel in senatu 
vel in foro agerent, necne. Docetur hoc compluribus litteris 
eodem tempore a Cicerone ad Atticum datis: ad Att. 
15, 1, 5: „Quod Brutus rogat, ut ante Ealendas, ad me 
quoque scripsit, et fortasse faciam; sed plane, quid velit, 
nescio. Quid enim illi afferre consilii possum, cum ipse 
egeam consilio etc." (a. d. XVI. Eal. Jun.) 

Ad. Att 15, 4, 5: „Quam vellem, Bruto studium 
tuum navare potuisses! Ego igitur ad eum litteras . . . 
Ecce autem de traverso L. Caesar, ut veniam ad se rogat 
in Nemus, aut scribara, quo se venire velim; Bruto enim 
placere se a me conveniri. O rem odiosam et inexplica- 
bilem! Puto me ergo iturum et inde Romam etc. (a. d. 
X. Eal. Jun.) 

Ad Att 15, 5, 1 : „A Bruto tabellarius rediit; attulit 
et ab eo et Cassio litteras: consilium meum magno opere 
exquirunt, Brutus quidem, utrum de duobus etc." (exeunte 
Maio). Quae cum ita sint neque quidquam de iis consi- 
liis, quae M. Brutum et Cassium exeunte mense Maio cum 
Cicerone communicasse constat, in epistula ad fam. 12, 1 
scriptum inveniatur, Schuetzii de hac epistula sententia 
stare omnino non potest. Gruber autem, quamquam pro- 



o* 

pitis ad veritatem accedit, cum circ. Nonas Miaias epistu- 
lam scriptam esse dicit, tamen singulari quadam, ut 
Schuetzium refellat, minimeque probanda argumentatione 
utitur (cf. supra): quasi vero Cassius circ. Nonas Maias 
etiam Romae fuerit atque Cicero, cum epistulam, de qua 
quaeritur, daret, illum Romae esse putaverit. An Cice- 
ronem tam accurate atqtte copiose, quam hac epistula fecit, 
Cassium de iis, quae paullo ante epistulam scriptam Romae 
gesta erant, 1 ) oertiorem facturum fuisse verisimile est, si 
Cassium illarum rerum ipsum testem fuisse arbitratus esset? 
Aecedit, quod nullum apud Ciceronem invenkur vestigium 
Cassium post M. Brutum qui ineunte mense Aprili Romam 
reliquit, 8 ) ex urbe excessisse, id quod non modo Graeci 
scriptores Nicolaus Damascenus, Plutarchus, Appianus, 
Cassius Dio 8 ) pianis verbis negant, sed etiam loco illo 
epistulae ad M. Brut. 1, 15, 4 supra laudato 4 ) refutatur. 
Quamobrem ne Grubero quidem plane adstipulari possum, 
sed tempus, quo haec epistula scripta sit, recte definire 
studenti proficiscendum esse videtur ex primae paragraphi 
rerbis hisce: „Pinem nullam facio, mihi crede, Cassi, de 
te et Bruto nostro, id est de tota re publioa cogitandi, 
cuius omnis spes in vobis est et in D. Bruto; quam qui- 
dem iam habeo ipse meliorem, re publica a Dolabella meo 
praeclarissime gesta: manabat enim illud malum urbanum 
et ita conroborabatur cotidie, ut ego quidem et urbi et 
otio difliderem urbano ; sed ita compressa res est, ut mihi 
videamur omne iam ad tempus ab illo dumtaxat sordi- 
dissima periculo tuti futuri." 

Haec Cicero laetitia elatus sine dubio paullo post, 
quam DolabeUae factum 5 ) comperit, ut C&ssium de re 
publica DoIabeUae virtute, ut putabat, iterum servata cer- 



1) cf. p. 21. 

2) cfi p. 14-16. 

3) Nic. Dam. 17; Plut. Cic. 42. Ant. 15. Brut. 21. Appia*. 
2, 147; 3, 2—7, 35; 4, 57. Cass. D. 47, 20. 

4) cf. p. 16. 

5) Lange III, 500. Drumann I, 130, 131. 

tiorem faceret atque ad agendum inflammaret, scripsit 
Purgavit autem Dolabella forum a turba illa ad aram Cae- 
saris cotidie tumultuante aramque ipsam evertit exeunte 
mense Aprili, cum Cieero Kalendis Maiisad Att. 14, 15, 
2 scripserit: „0 mirificum Dolabellam meum! iam enim 
dico meum; antea, crede mihi, subdubitabam. Magnam 
dva&mqriGW res habet: de saxo, in crucem, columnam 
tollere, locum illum sternendum locare." 

Quamohrem ep. ad fam. 12, 1 certe non multo post 
Kalendas Maias data est, praesertim cum in epistula ad 
Atticum modo laudata, quoad fieri potuit, eadem ratione 
atque in gpistula, de qua agitur, ad Cassium sententiae 
progrediantur, ita, ut DolabeUae laudem uberrimam in ut- 
raque epistula eadem fere de condicione rei publicae ab 
Antonianis defendendae sequatur commentatio. Itaque, cum 
in epistula ad Att 14, 17, 4: a. d. IV. Nonas Maias 
data legamus: „ad Brutum nostrum, adCassium, ad 
Dolabellam epistulas scripsi:" dubium esse omnino non 
poatest/ quin illo loco ep. ad fam. 12, 1 significata sit. 
Quibus de causis epistulam ad fam. 12,1 inter Kalen- 
das et a. d. IV. Nonas Maias exaratam esse pro 
certo habeo. 

Ep. ad fam. 12, 2: Cicero Cassio S. 

SchuetziUs: „Scr. Bomae exeunte Septembri A. U. 
C. 709." 

Gruber: „post XIV. Kal. Oct." 

Su e p f 1 e : „Scr. Romae exeunte Septembri A. U. C. 709." 

Baiter: „Scr. Bomae exeunte mense Septembri a. u. 

c. 710." 

Wesenberg: „Scr. Romae exeunte mense Septembri 
a. u. c. 710." 

Gruber cum hanc epistulam „post XIV. Kal. Oct." 
scriptam esse adnotaret, sine dubio Antonii orationem a. 

d. XIII. 1 ) Kal. Oct. in Ciceronem habitam tamquam ter- 



1) cf. §. 1: „Caedem enim gladiator quaerit eiusque initium 
a. d. XIII. Kalend. Octobr. a me se facturum putavit ete. u 

minum, post quem haec epistula data esse deberet, definire 
voluit. Quae tamen Gruberi terminatio non solum propter 
• „a. d. XIV. Kal. Oct." leni quodam errore pro „a. d. XIII." 
, scriptum, sed etiam alia de causa non satis accurata esse 
videtur. Nam cum in huius epistulae paragr. prima haec 
legantur : 

„Caedem enim gladiator quaerit eiusque initium a. d. 
XIII. Kal. Octobr. a me se facturum putavit; ad quem 
paratus venerat. . . Itaque omnibus est visus, ut ad te 
anteascripsi, vomere suo more, non dicere. Quare, quod 
scribis te confidere auctoritate et eloquentia nostra aliquid 
profici posse etc." Ciceronem post Antonii orationem con- 
tumeliosam epistulam de consulis audacia ad Cassium 
exarasse apparet, cui ille respondens Ciceronis eloquentia 
fretum meliora sese sperare scripserat. Itaque hac epi- 
stula Cicero vanam illam Cassii spem refellere veramque 
et senatus et rei publicae conditionem demonstrare vult 
(cf. §. 2 . . . nonnihil, ut in tantis malis est profectum. 
Intellegit enim populus Bomanus tres esse consulsCres, qui, 
quia, quae de re publica bene senserint, libere locuti sunt, 
tuto in senatum venire non possint. Nec est praeterea 
quod quidquam exspectes u ). 

Scripta est igitur ep. ad fam. 12, 2 non solum post 
a. d. XIII. Kal. Oct, sed etiam post tot dies ex illo die 
praeteritos, quot ad Ciceronis epistulam Cassio, qui tum in 
Italia inferiore versabatur, 1 ) reddendam eiusque responsum 
Romam reportandum opus erant. Quamobrem epistulam 
ad fam. 12, 2 non ante extremos mensis Septembris dies 
datam esse veri simile est; certe autem ante a. d. VI. Non. 



1) Mense Sextili ineunte Brutus et Cassius Neapoli (cf. p. 38) 
et edictum et litteras dederunt; postea cum Brutus prope Veliam 
cum navibus esset, Cassius quoque, qui omnia tunc consilia cum 
Bruto communicabat paucisque diebus post illum Italiam reliquit, 
(cf. Phil. 10, 8: „Eundem (Brutum) vidi postea Veliae, cedentem* 
Italia, ne qua oreretur belli civilis causa. . . Cassii classis paucis 
post diebus consequebatur") in portu quodam inferioris Italiae naves 
iu ancoris tenuisse videtur. Distabat autem Roma a Velia circ 
210 pm. } quod iter quattuor quinqueve dierum est. 

Octobr. scripta est, quod de contione *) illo die ab Antonio 
habita nihil in ea legitur. 

Ep. ad fam. 12, 3: Cicero Cassio S. 

Schuetzius: „Scr. Romae circ. Nonas Octobres A. 
U. C. 709." 

Gruber: „post VI. Non. Oct. et ante sequentem (ad. 
fam. XII., 23: post VII. Idus Oct.) quia nihil de Antonii 
itinere." 

S ue pf le : „Scr. Romae circ. Nonas Octobres a. u. c. 709." 
B a i t e r : „Scr. Romae ineunte mense Octobri a. u. c. 7 10." 
Wesenbergius: „Scr. Romae ineunte mense Octobri 
a. u. c. 710." 

In definiendo tempore, quo haec epistula scripta sit, 
viri docti paullum inter se dissentiunt; rectissime autem 
Gruber hanc epistulam inter a. d. VI. Nonas, quo die An- 
tonius contionem in epistula commemoratam habuit, et a. 
d. VII. Idus Octobres, quo die Antonins Brundisium pro- 
fectus est,*) inseruit. Cui prorsus adstipulor. 

Ep. ad fam. 12, 4: Cicero Cassio S. 

Schuetzius: „Scr. Romae mense Januario A. U. C. 710." 
Gruber: „Hae sex epp. Jan. aut in. Febr. scriptae 
(Cornif. XII, 24, D. Bruto XI, 8, Cassio XII, 4, Trebonio 
X, 28, Cassio XII, 5, Paeto IX, 24); in prima enim legatos 
ad Antonium esse profectos et exspectari legimus, quod in. 
statim anno factum, Phil. V, 1. VII, 1 et VIII, 1 ; in altera 
idem et Hirtium iam exisse cf. Phil. VII, 4: in tribus 
proximis eos redisse, Ser. Sulpicium mortuum; cf. Phil. 
VHI et IX quae tota de eius honoribus. Ep. 795 (Paeto 
IX, 24) scripta aute Favonium flantem, qui VII. Id. Febr. 
incepit, cf. Colum. R. R. XI, 2." 

Suepfle: „Scr. Romae mense Januario A. U. C. 710." 
Frey: „Der Brief ist im Februar geschrieben." 
Baiter: „Scr. Romae mense Januario a. u. c. 711," 

1) cf. Lange III, 512. 

2) cf. Dramann I, 203. Lange 111, 512« 

Wesenberg: „Scr.Romae mense Februario a. u. c. 7 1 1 ." 

Quaecunque de tempore, quo haec epistula data gil, 
Ciceronianarum epistularum editores censuerunt, valde inter 
se discrepent, cum alii „menae Januario" , alii „mense Fe- 
bruario" adscripserint. In Gruberi autem ratiocinatione sex 
epistulas quasi uno vinculo complectentis eo imprimis 
offendor, quod, quonam iure bic vir doctus diem septimum 
ante Idus Februarias ex ep. ad fam. 9, 24 desumptum tam- 
quam terminum, ante quem tota illarum sex epistularum 
8eries scripta sit, constituat, omnino non intellegitur. Quam- 
obrem Qruberi computationem eerto fundamento carentem 
mittamus atque, quid ipsi de epistulis illis statuere possi- 
mus, videamus. — 

In epistulae, de qua agitur, paragr. prima haec legi- 
mus : „Nihil autem foedius Philippo et Pisone, legatis, oihil 
flagitiosius; qui cum essent missi, ut Antonio ex senatus 
sententia certas res denuntiarent, cum ille earum rerum 
nulli paruisset, ultro ab illo ad nos intolerabilia postulata 
rettulerunt" quibus e verbis Philippum et Pisonem, legatos 
ad M. Antonium Mutinam missos, tum, cum Cicero hanc 
epistulam scriberet, iam Romam rediisse senatuique res ab 
Antonio sibi mandatas denuntiasse cognoscitur. Primum 
igitur, quonam tempore legati illi Romam reverterint, 
quaeritur. — 

L. Marcius Philippus et L. Calpurnius Piso una cum 
Ser. Sulpicio JRufo valde aegroto Nonis Januariis ad An- 
tonium, qui D. Brutum Mutina inclusum obsidebat, profecti 
sunt; 1 ) ac Cioero quidem eos circ. viginti diebus post re- 
dituros esse dicit Phil. 6, 16;*) „Malui viginti diebus post 



1) Drumann I, 242—245; Lange IN, 522, 523. 

2) Hoc ex loco intelligitur Nakium non prorsus recte tempns, 
quo ep. ad fam. 11, 8 ad D. Brutum data sit, definiiase, eum in 
libro, qui inscribitur „Der Briefwechsel zwischen Cicero und D. 
Brutus" p. 11 ex verbis illius epistulae hiace: „omnia enim erant 
suspensa propter exspectationem legatorum, qui quid egissent, nihil- 
dum nuntiabatur." concludit: „Der 8. Brief des XI. Buches muss 
friihestens in den letzten Tagen des Januar, spatestens im An- 
fange des Februar gesohrieben sein." Potuit enim Cicero verba 

sententiam mesm laudari ab omnibus quam a paucis hodie 
vituperari. Quapropter, Quirites, exspectate legatorum 
reditum et paucorum dierum molestiam devorate." Quos 
viginti dies 1 ) Cicero ratiocinatus est, cum Ser. Sulpicium 
Bufum axite quam Antonium convenisset, moriturum, id 
quod re vera accidit, 9 ) itaque moram itineri adlaturum 
esse non suspicaretur. Propterea Philippum et Pisonem, 
legatos illos superstites, etiamsi nullum aliud oomputandi 
temporis adiumentum nisi profectionis dies nobis traditum 
esset, tamen aut exeunte mense Januario aut Februario 
ineunte Romam rediisse paulloque post ad senatum lega- 
tionem renuntiasse colligeremus. Attamen de hac re tam 
bene nos instructos esse contenderim, ut, dummodo locos 
quoedam Ciceronis recte inter se comparemus, singulos, 
quibus de legatorum relationibus in senatu actum sit, dies 
investigare possimus. — Ac primum quidem ex Phil. 8, 6 : 
„Dilectus tota Italia decreti sublatis vacationibus ; saga 
cras sumentur; consul se cum praesidio descensurum 
esse dixit," postridie eius diei, quo Cicero octavam or. Phi- 
lippicam habuit, ex senatusconsulto saga sumpta esse con- 
cludimus. Deinceps ex eiusdem orationis §. 32: „Equidem, 
patres conscripti, quamquam hoc honore (consulari) usi 
togati solent esse, cum est in sagis civitas, statui tamen a 



lla ep. ad fam. 11, 8 laudata iam vicesimo post legatorum discessum 
die, i. c. circ. a. d. X. Kal. Februarias scribere. — 

Praeterea falsum est, quod Nakius dicit: „Als Cicero die 8. 
Philipp. Rede hielt, waren die Gesandten bereits wieder in Rom 
(VIII. §. 28), am Tage zovor (or. VIII. §. 1) aber sagt er noch 
(or. VII. §. 26): „quid enim legati egerint, nondum scimu»" quasi 
vero Cicero, cum octavam orationem Philippicam his verbis inci- 
peret: „Confusius hesterno die est acta res, C. Pausa, quam postu- 
labat institutum consulatus tui" pridie senatum illum fuisse, quo 
Mptimam Philippicam habuit significaverit. Voces illas „Confu- 
sius etc." potius ad senatum, quo legati Antonii mandata rettulerunt, 
referendas esse docet Phil. 8, 20. 

1) Iter illud Roma Mutinam a legatia illis, senibus, quorum 
unus aegrotabat, non quinque sexve diebus, ut a tabeliariis, sed 
maiore temporis spatio confectum esse non mirum est. 

2) Drumann I, 249; Lange III, 528. 

vobis ceterisque civibus in tanta atrocitate temporis tan- 
taque perturbatione rei publicae non differe vestitu." Cice- 
ronem, quamquam consulares sagati incedere non solerent, 
tamen vestitu suo periculosissimum bellum geri quasi demon- 
strare voluisse intellegimus. Ex tertio denique loco a Nonio 
Marcello „De genere vestimentorum" sub voce „sagum ul ) 
tradito: „M. Tullius ad Caesarem iuniorem lib. I. : 
„Pridie Nonas Februarias cum ad te litteras mane 
dedissem, descendi ad forum sagatus, cum reliqui consulares 
togati vellent descendere" Ciceronem re vera pridie Nonas 
Februarias sagum sumpsisse apparet. Itaque, cum pridie 
Nonas Februarias a populo Romano saga sumpta esse 
satis certum sit, octavam or. Pbilippicam a. d. III. Nonas 
Februarias habitam, a. d. IV. autem Nonas Februarias a 
senatu post legatos auditos tumultum atque tertio die saga 
sumenda decretum esse sequitur. 8 ) — Quae computatio si 
recta est, epistulam ad fam. 12, 4 aut a. d. IV. Nonas 
Februarias, cum Cicero et de legatis et de senatus consulto 
illo dic facto vehementer indignatus esset, aut paullo post 
scriptam esse censeo. 8 ) — 

Ep. ad fam. 12, 5: Cicero Cassio S. 

Schuetzius: „Scr. Romae mense Februario A. U. 

C. 710." 

Gruber: cf. p. 23. 

Suepfle: „Scr. Romae mense Februario A. U. C. 710." 
Frey: „Der Brief ist im Februar geschrieben." 
Baiter: „Scr. Romae mense Februario a. u. c. 711." 
Wesenberg: „Scr. Romae mense Februario a. u. c.71 1." 
Hanc epistulam omnes, quorum sententias proposui, 

viri docti mense Februario scriptam esse censuerunt; ac 



1) Nonius Marc. ed Gerlach et Both p. 369, quo loco Abeken 
pro „ad forum togatus", quod traditum est, „ad forum sagatua" 
recte couiecit. 

2) cf. Phil. 8, 1—10; 20-28. 

3) Eodem fere die ep. ad fam. 10, 28 ad Trebonium, quam 
epistulae ad fam. 11, 4 similiimam esse nemo negabit, ezaratam 
eese puto. 

ne no8 quidem aliam sententiam proferemus; tamen fortasse 
operae pretium erit fines temporis illius, quo haec epistula 
scripta esse debeat, paullo accuratius circumscribere, — 

Ac primum quidem ep. ad fam. 12, 5 serius datam 
esse quam eiusdem Jibri quartam facillime intellegitur. Nam, 
cum in quartae §. 2 legatur : „De Bruto, quo propius est, 
eo firmiora videntur esse quae nuntiantur." in quintae §. 1 
Cicero scribit: „Brutus quidem noster egregiam laudem est 
consecutus; res enim tantas gessit tamque inopinatas, ut 
eae cura per se gratae essent, tum ornatiores propter cele- 
ritatem", ex quo efficitur hanc epistulam aut paullo ante 
aut paullo post orationem Philippicam decimam, quae est 
de Bruti rebus eius edicto Romae cognitis, exaratam esse. 
Praeterea flosculi quidam et in oratione et in epistula, de 
qua agitur, mirum in modum congruentes, quam arte, quod 
ad tempus attinet, ep. ad fam. 12, 5 cum Philippica ora- 
tione decima cohaereat, demonstrant, velut Phil. 10, 10: 
„Tria tenet oppida toto in orbe terrarum; habet inimicissi- 
mam Galliam; eos etiam, quibus confidebat, alienissimos, 
Transpadanos ; Italia omnis infesta est; exterae nationes 
a prima ora Graeciae usque ad Aegyptum optimorum et 
fortissimorum civium imperiis et praesidiis tenentur" quae 
sententiae fere iisdem verbis expressae sunt in ep. ad fam. 
12, 5, 2: „Praeter Bononiam, Regium Lepidi, Parmam, 
totam Galliam tenebamus studiosissimam rei publicae ; tuos 
etiam clientes Transpadanos mirifice coniunctos cum causa 
habebamus. . . §. 1 : „a prima enim ora Graeciae usque 
ad Aegyptum optimorum civium imperiis muniti erimus 
et copiis." 

Itaque, quonam tempore ep. ad fam. 12, 5 data et 
quonam tempore Phil. 10. liabita sit, eadem fere est quaestio. 

Cum vero Phil. 8. a. d. III. Nonas Februarias habita 
sit, inter octavam autem et decimam or. PhiL et ep. ad 
fam. 12, 4 (cf. supra) et nona, quae est de Ser. Sulpicii 
Rufi honoribus, or. Phil. inserenda sit, Phil. 10 et ep. ad 
fam. 12, 5 non paucis diebus post a. d. III. Non. Febr. 
scriptas esse arbitrari propensi essemus, nisi ex vocibus 
ep. 12, 5 hisee: „Hiemem credo adhuc prohibuisse, quo 

minus de te certum baberemus . . . §. 2. Erat autem Ck- 
ternae noster Hirtius, ad Forum Cornelium Caesar, uterque 
cum firimo exercitu; magitasque Romae Pansa eopias ex 
dilectu Italiae comparat Hiems adhue rem geri prohi- 
buerat" terminum, quem quarimus, non ultra verifl initium 
i. e. circ. Idus Februarias differri posse appareret Ver 
enim a Romanis una cum Favonio flante incipere putaba- 
tur, 1 ) qui ventus, ut Columella tradit, 9 ) a. d. VII. Idus 
Februarias spirare incipiebat. 

Ep. ad fam. 12, 6: Cicero Cassio S. 

Schuetzius: „Scr. Romae mense Aprili A. U. C. 710." 
Gruber: „ . . . scripsit ante, quam Brutus liberaretur, 
id quod med. Apr. factum; cf. 809 (Galba X, 30: XVI. 
Kal. Mai. Proelium Mutinense refertur, pridie factum.)" 
Suepfle: „Scr. Romae mense Aprili A. U. C. 710." 
Baiter: „Scr. Romae mense Aprili a. u. c. 711." 
Wesenberg: „Scr. Romae mense Apriii (aute XVI. 
Kal. Maias) a. u. c. 711." 

Ex iis, quae de hac et de sequentibus epistulis dis- 
putaturus sum, quantam vim Ciceronis ad M. Brutum epi- 
stulae, tam diu neglectae, non modo ad reliquas epistulas 
post Caesarem occisum scriptas recte ordinandas, sed etiam 
ad res gestas ex accurata temporum computatione dispo- 
nendas habeant, luce clarius apparebit. Iam enim ad eas 
inter Ciceronem et Cassium epistulas pervenimus, quarum 
tamquam imagines ad M. Brutum epistularum libri duo 
nobis sunt traditi. ltaque, cum inde ab hoc commentatiouis 
nostrae loco ex consilio in praefatione demonstrato saepius 
ad has epistulas confugiendum sit, liceat nobis, priusquam 
de ep. ad fam. 12, 6 iudicium instituamus, secundi ad M. 
Brutum libri epistulas, quippe quae ante primi libri epistulas 
scriptae sint, paullo accuratius, quam vulgo traduntur, 
ordinare. — 



1) cf. ad fam. 9, 24, 2; Horat. carm. 1, 4, 1. 

2) Columella „De re rust." 11, 2, 15: „VII. Idus Pebr. Callisto 
aidus occidit; Faronii gpirare incipiunt. u 

Ep. ad M. Brut 2, 1 postea scripta est, qnam Pans* 
consnl, qui delectumn habendorum oausa diutius quam 
Hirtius Romae manserat, 1 ) *d ^. Brutum liberandum Mu~ 
tinam profectus est. Nam ex primae paragr. verbis hisoe: 
„his enim exercitibus duoibusque, quos habemns, nullo modo 
poteram diffidere ; neque adsentiebar maiori parti hominum; 
fidem enim consulum non condemnabam, quae auspecta 
vehementer erat. Demderabam non nullis in rebus pru- 
dentiam et celeritatem, qua si essent usi, iam pridem rem 
publioam recuperassemus;" Ciceronem, oum hanc epistulam 
daret, utrumque consulem militantem cogitasse intellegitur. 
Quamobrem, ut terminum, post quem ep. ad Brut 2, 1 
data sit, inveatigemus , quo die Pansa Boma egressus sit, 
statuendtun est. 

Qua in quaestione diiudioanda plane fere oum Dru* 
manno *) facrio. Nam oum Pansa a. d. XIV. Eal. Apr. 
etiam Bomae esset (cfr. ep. ad £am. 12, 25, 1: „Quinqua~ 
tribus frequienti senatu oausam tuam egi . . . Pansa tuas 
titteras reoitavit:") ei senatui, in quo Cicero orat. Phii 
teitiam et decimam habuit, non iam interfuit (cfr. Phil. 
18, 16: „Caesar confecit invictum exercitum; duo fortissimi 
consules adsunt cum copiis etc). Phil. 13. autem, qua Cieero 
Lepido, qui litteris ad senatum datis pacem oum Antonio 
faciendam commendaverat, adversatur,*) a. d. XIII. Kal. 
Apr., i. e. postridie eius diei, quo Pansa Cornificii litterae 
rocitaverat, habitam esse sequitur ex ep. ad iam. 10, 6: 
„Quae lociiitus est Furnius noster de animo tuo <in rem 
publicam, ea gratissima fuerunt senatui populoque Boaano 
probatissima; quae autem reoitatae litterae sunt in senatu, 
nequaquam consentire cum Furnii oratione visae sunt: 
pacis enim auctor eras .... Sed de pace litterae veJ 
Lepidi vel tuae quam in partem acceptae sint, ex viro 
optimo, fratre tuo, et ex Furnio poteris cognoscere .... 
d. XIIL Kal. Apr." Pansa igitur Boma profectus est intra 



1) Ontmano I, 243—246, Lange III, 622. 

2) Dramann I, 282. 

3) Drumann I, 282-286; Lange III, 530, 531. 

breve illud temporis spatium, quod inter senatum a. d. 
XIV. et senatum a. d. XIII. KaJ. Apr. habitum interest 
Haec de Pansae Boma discessu computatio quodammodo 
confirmatur Fhil. 13. paragrapbo 32: ,/Apuleiana pecunia 
Brutum subornastis' . . . nec enim sine pecunia exercitum 
alere nec sine exercitu fratrem tuum (sc. M. Antonii, C. An- 
tonium) capere potuisset" cum ep. ad M. Brut. 2, 7, 2 
comparata : „Erat exspectatio reliquiarum Antonii (sc. Caii), 
quem equitatu legionibusque magna ex parte spoliaras. 
Ea quoque habuit exitum optabilem. Nam tuae litterae, 
quae recitatae in senatu sunt .... Quod si tuis placuisset 
de his litteris referi, et nisi in tempus turbulen- 
tissimum post discessum Pansae consulis in- 
cidissent, honos quoque iustus et debitus dis immor- 
talibus decretus esset", quibus e locis M. Bruti litteras 
quibus C. Antonium captum esse senatui nuntiavit, post 
Pansae Boma profectionem, sed ante PhiL 13. habitam in 
senatu recitatas esse demonstratur. Quodsi M. Brutus ep. 
ad M. Brut. 2, 3, 1 Ealendis Aprilibus Dyrrhachio *) ad 
Ciceronem scribit: „Litteras tuas valde exspecto, 
quas scripsisti post nuntios nostrarum rerum" (sc. de C. 
Antonio capto) et tabellarii undecimo fere die iter illud 
Boma Dyrrhachium conficere solebant,*) Brutus nuntium 
de C. Antonio capto circ. a. d. XIII. Eal. Apr. Bomam 
pervenisse putasse videtur. 3 ) Quae Bruti computatio quam 
bene ad ratiocinationem de Pansae Boma discessu et Cice- 
ronis Phil. 13. supra expositam quadret, in promptu est. 
Tamen, quoniam rerum illis diebus, ut Cicero recte dicit, 
turbulentissimis gestarum ordo paullo implicatior est, ta- 
bellam proponam, qua quo ordine singulas res evenisse 
mihi persuasi ad oculos demonstrem: 



1) cf. p. 11, 12. 

2) cf. ibid. 

3) Cum ex iis, quae de hac re disputavi, de C. Antonio capto 
nuntium aut a. d. XIV. Eal. Apr. aut a. d. XIII. Kal. Apr. Bomam 
perlatum esse constet, C. Antonius paullo post Nonas Martias captus 
esae videtur. 

4u d. XlV. Kal. Apr., mane: Pansa Cornificii lit- 
teras in senatu recitat 
Pansa Mutinam proficiscitur. 
M. Bruti litterae de C. Antonio capto Ro- 
mam perveniunt. 
a. d. XIII. Kal. Apr., tnane: Senatus habetur: 

1) M. Bruti litterae recitantur. 

2) Lepidi literae recitantur. 

3) Cicero dicit PhiJ. 13. 

*)4) Planci litterae recitantur. 
vesperi: Cicero scribit ad Plancum ad fam. 10,6. 

Cicero scribit adLepidum ep. ad fam. 10, 27. 

lam terminus, ante quem ep. ad M. Brut. 2, 1 data 
sit, definiendus est, qui quidem ex ep. ad M. Brut. 2, 2 
facile cognoscetur. Incipit enim haec epistula sic : „Planci 
animum in rem publicam egregium, iegiones, auxilia, copias 
ex litteris eius, quarum exemplum tibi missum arbitror, 
perspicere potuisti" quae verba, ut ex eiusdem epistulae 
paragr. 3 elucet: „In Planci vero causa exarsit (sc. Ser- 
viiius) incredibili dolore mecumque per biduum ita conten- 
dit et a me fractus est" ad epistulam illam, qua Plancus, 
postquam diu haesitavit, totum se in bello contra M. An- 
tonium gerendo a senatus partibus staturum esse confir- 
mavit,*) referenda sunt. Cum vero in ep. ad M. Brut. 2, 1 
omnino nihil de Planco commemoretur, eam nonnullis diebus 
post 3 ) Planci litteras pacis cupidas in senatu recitatas (cf. 
Not. *), sed antea, quam litterae, quibus Plancus aperte se 
cum senatu coniunxit, Romam delatae sunt, scriptam esse 
concludendum erit. Priores autem illae Planci litterae a. 
d. XIII. Eal. Apr., 4 ) eodem die, quem propter Pansae Roma 

1) Pianci litterae, quas Cicero in ep. ad fam. 10, 6 vehementer 
castigat et post Lepidi litteras et post Phil. 13. habitam recitatae 
esse ridentur, quia Cicero (cf. Phil. 13, 16) Plancum quoque pacis 
auctorem esse nesciit, cum hanc orationem diceret. 

2) Drumann I, 287, 288; Lange III, 531,532. 

3) De Pansa Mutinam profecto et de Planco pacis auctore 
Cicero ante ep. ad M. Brut. 2, l litteras nobis non traditas dedisse 
videtur. 

4) cf. tab. 

«ffiseessum tamquam terminum, post quem ep. ad Brut. 2, 1 
data sit, invenimus, in senatu reeitatae, posteriores maximo 
Ciceronis gaudio a. d. VII. Id. Apr. Romam perlatae ibi- 
qme pervulgatae sunt: cf. ep. ad fam. 10, 12, 2: „Itaque 
cum a. d. VII. Idus Apriles mane mihi tuas litteras M. Va- 
risidius reddadisset easque legissem, incredibili gaudio sum 
eiatus etc." Qnamohrem ep. ad M. Brut. 2, 1 intna spa- 
tium, quod est ab a. d. XIII. Kai. Apr. usque ad a. d. 
VII. Id. Apr., data esse debet, ita tamen, ut ea propter 
primae paragr. verba: „Cum haec scribebam, res existi- 
mabatur in extremum adducta discrimen; tristes enim de 
Bruto nostro litterae nuntiique adferebantur", quae eandem 
fere D. Brtrti condicionem describunt atque ep. ad Brut. 2, 
2, 2: „Nos exspectatio sollicitat, quae est omnis iam in 
extremum adducta discrimen; est enim spes omnis in Bruto 
expediando, de quo vehementer timebamus" propius ad 
alterum terminum admovenda esse videatur. — 

Epistularum ad M. Brutum quae sequuntur ordo tam 
turbatus est, ut ne singulae quidem epistularum partes eo 
quo par est ordine se excipiant, sed perversis plane in loois 
inveniantur. Quam confusionem iam a P. Manutio bene 
perspectam C. Fr. Hermannus *)• ex codiois archetypi folio 
in alienum locum delato natam esse ingeniose comprobavit. 
Cui cum in omnibus fere rebus assentiar, pauoa tantanv 
modo de epistulis ilHs ad M. Brut. 2, 2—6 adnotanda 
sunt — 

Ep. ad M. Brut. 2,2 eandem esse, quam Cicero ep. 
ad M. Brut. 2, 4, 1 : „Datis mane a. d. III. Id. April. Scap- 
tio litteris etc." (cf. p. 11, 12} sese a. d. III. Id. Apr. scrip- 
eisse commemorat, cum iis, quae Herrnanims 1. a. dispu* 
tavit, tum eo comprobatur, quod hanc ad M.Brutum epistulam 
prius datam esse, quam epistulam ad fam. 10, 12, de illorum 
dierum senatus consultis a. d. III. Id. Apr. ad Plancum 
scriptam, non veri simile est. 

Ep. ad M. Brut 2, 3 cum ep. 5 eiusdem libri ita 

1) C. Fr. Hermann, Abhandl. der Gottinger Gesellschaft der 
Wissensch. 1847, p. 167—169. 

coniungendam esse,. ut ep. 5 usque ad voces „hoc magis 
doleo Asiam" priorem, ep. 3 posteriorem epistulae partem 
efficiat, sane in promptu est. 1 ) — 

Ex ep. ad M. Brut. 2, 4 et 2, 6 Hermannus Ma- 
nutio auctore unam epistulam conglutinandum esse arbi- 
tratus est. Qua de re paullo aliter sentio. Nam quam- 
quam, quod ad res in utraque tractatas attinet, et ep. 4 
et ep. 6 Bruti epistulae illi ex ep. 3 et. ep. 5 conformatae 
sespondet, tamen, ne in unam epistulam eas confundam, 
ep. 4 paragr. primae commoveor verbis hisce : „Itaque mane 
pridie Id. Apr. , cum a Scaptio certior factus essem non 
esse eos profectos, quibus pridie dederam, et statim ire, 
hoc paullulum exaravi ipsa in turba matutinae 
salutationis" quae ad epistulam ex ep. 4 et ep. 6 con- 
formatam, satis longam, referri nequeunt. Itaque ep. 4 
tamquam breve atque pressum responsum a Cicerone, qui 
Bruti ep. 3 (5 et 3) acceperat, pridie Id. Apr. mane 
tabellariis ad M. Brutum profecturis datam esse censeo, 2 ) 
ep. 6 autem paullo post — certe ante senatum Id. Apr. 
habitum, quia Cicero, quae in illo senatu acta sunt, 
epistula septima Bruto nuntiavit — tamquam appendix, 
quo res in ep. 4 praetermissae absolverentur, exarata esse 
videtur. 

Ep. ad M. Brut. 2,7 alio die ac qui adscriptus est 
„XIII. Kalend. Maias u datam esse, infra (p. 37 — 40) de- 
monstrabitur. — 

Iam ab hac digressione ampla quidem, sed, ut opinor, 
necessaria ad ep. ad fam. 12, 6 revertamur. — 

Atque equidem hanc epistulam eodem fere tempore 
datam esse censeo, quo ep. ad M. Brut. 2, 1 scripta est 
Nam epistulae ad fam. 12, 6 verbis hisce : „Res cum haec 
scribebam, erat in extremum adducta discrimen; Brutus 
enim Mutinae vix iam sustinebat: qui si conservatus erit, 



1) cf. exemplar Wesenbergii. 

2) Ep. 4 tres paragraphos complexam esse puto; cf. exemp]. 

Weaenb. ad M. Brnt. 2, 4 usque ad voces: „nihil mihi videris hoc 

tempore melius actarua. u 

3 

vicimus; sin — quod di omen avertant! — omnis omnium 
cursus est ad vos. Proinde fac animum tantum habeas 
tantumque adparatum, quanto opus est ad universam rem 
publicam recuperandam" optime respondent, quae Cicero 
in ep. ad M. Brut. 2, 1 sic expressit : „Cum haec scribebam, 
res existimabatur in extremum adducta discrimem; tristes 
enim de Bruto nostro litterae nuntiique afferebantur . . . 
• . maiores autem partes animi te Cassiumque respiciunt: 
Quamobrem ita te para, Brute, ut intellegas aut, si hoc 
tempore bene res gesta sit, tibi meliorem rem publicam 
esse faciendam, aut, si quid offensum sit, per te esse ean- 
dem recuperandam." Quid, quod ne in hac quidem epistula 
ad tam. 12, 6 de Planci litteris (cf. pag. 31—32) quidquam 
commemoratur. Quamobrem, cum ep. ad M. Brut. 2, 1 
intra spatium, quod est ab a. d. XIII. Kal. Apr. usque ad 
a. d. VII. Id. Apr. ita inseruerimus , ut propius ad a. d. 
VII. Id. Apr. admoveremus, tempus, quo ep. ad fam. 12, 6 
scripta sit, eisdem terminis definire non dubito. 



Ep. ad. fam. 12, 7: Cicero Cassio S. 

Schuetzius: „Scr.Romae exeunte Martio A. U. C. 7 10." 

Gruber:' „habita oratione Phil. XI, ex. Mart. aut 
in. Apr. w 

Baiter: „Scr. Romae exeunte mense Martio a. u. 
c. 711." 

Wesenbergius: „Scr. Romae exeunte mense Martio 
a. u. c. 711." 

De huiiis epistulae tempore quaestionem nullo modo 
a quaesfione, quo tempore undecima oratio Philij>pica habita 
sit, segregandam esse cognoscitur ex epistulae exordio: 
„Quanto studio dignitatem tuam et in senatu et ad populum 
defenderim, ex tuis te malo quam ex me cognoscere, quae 
mea sententia in senatu facile valuisset, nisi Pansa vehe- 
menter obstitisset", quae verba Cicero eam ipsam ob 
causam scripsit, ut, quam bene de Cassio undecima ora- 
tione Philippica meritus esset, illi indicaret. Hac enim 
oratione Cicero, postquam nuntius de Trebonio Smyrnae 

a Dolabella insidiose occiso Romae compertus atque Dola- 
bella hostis declaratus est, efficere voluit, ut Cassio bellum 
contra Dolabellam gerendum a senatu decerneretur. 1 ) Ita- 
que viri illi dQcti, quorum sententias proposui, si — id 
quod e sequentibus apparebit — in tempore, quo ep. ad 
fam. 12, 7 data sit, definiendo erraverunt, falsa quadam 
de or. Phil. 11. opinione decepti esse videntur. Nobis igitur, 
quonam tempore Dolabella hostis iudicatus atque or. Phil. 
11. habita sit, accuratius exquirendum est. — 

Atque praeclarissimam quidem huius quaestionis diiu- 

dicandae ansam, adhuc, quod ego video, plane neglectam, 

epistula illa M. Antonii ad Hirtium consulem et ad Octa- 

vianum data praebet, quam Cicero ad verbum orationi 

Philippicae tertiae decimae intexuit*) Scripta est haec 

epistula ab Antonio, postquam Dolabellam a senatu hostem 

iudicatum esse cognovit (cf. Phil. 13, 23: „videamus quid 

moleste feras: 'Hostem iudicatum hoc tempore Do- 

labeJlam eo, quod sicarium occiderit, et videri eariorem 

populo Romano filium scurrae, quam C. Caesarem, patriae 

parentem, ingemiscendum est\") Cum vero nuntius de 

DolabeUa hoste iudicato ad M. Antonium Mutinam obsi- 

dentem, Antonii litterae ad Hirtium et Octavianum, ab 

Hirtio ad Ciceronem non minore quam duodecim dierum 

spatio 8 ) perferri potuerint et cum or Phil. 13., ut supra 

demonstavimus, 4 ) a. d. XIII. Eal. Apr. habita sit, Dola- 

bellam non post Nonas Martias hostem iudicatum esse 

contendo. Orationem autem Philippicam undecimam Cicero 

postridie eius diei, quo Dolabella hostis deelaratus est, 

dixit (cf. Phil. 11, 16: „Quam ob rem, quoniam Dolabella 

hesterno die hoste decreto bellum gerundum est, 

imperator est diligendus.") Itaque ex hac quidem ratio- 

cinatione epistulam ad fam. 12, 7 non multo post Nonas 

Martias scriptam esse sequitur. Eandem adterminationem alia 



1) Drumann I, 268—275. Lange III, 528, 529. 

2) cf. Phil. 13, 22—46- 

3) cf. p. 5—6. 

4) cf. p. 29. 

3* 

computatione perducimur. Epistulam enim ad fam. 12, 12, 
qua Cassius ad Ciceronis epistulam ad fam. 12, 7, de qua 
quaeritur, respondet, 1 ) Nonis Maiis ex eastris datam esse 
ex die adscripto intellegimus. Quoniam autem tabellarii 
ad Cassium Syriam tenentem profecti plus quinquaginta 
dies 8 ) in itinere erant et ep. ad fam. 12, 7 paullo ante 
Nonas Maias Cassio reddita esse videtur, numquid aliud, 
nisi epistulam ad fam. 12, 7 serius quam paucis diebus 
post Nonas Martias scriptam non esse concludemus? 

Hoc ipso argumento Schuetzius, Gruber, Baiter, Wesen- 
bergius, qui viri docti epistulam ad fam. 12, 7 aut exeunte 
mense Martio aut ineunte Aprili datam esse putant, refel- 
luntur, cum litterae Roma ad Cassium in Syria commo- 
rantem circ. triginta septem diebus neque perlatae neque 
perferri potuisse videantur. 8 ) Itaque ex iis quas protuli 
rationibus epistulam ad fam. 12, 7 non multo post 
Nonas Martias datam esae constat; quaeritur autem, pos- 
sitne data esse antea. Quod quidem non verisimile eat. 
Cassius enim, cum Nonis Martiis ex castris Taricheis ad 
Ciceronem scriberet,*) quamquam Smyrna propius a Ta- 
richeis quam ab urbe aberat, tamen de morte Trebonii 
nondum certior factus erat. Hanc ob rem fortasse ne Romae 
quidem Nonis Martiis Trebonii mortem cognitam fuisse 
statueremus, nisi M. Antonii epistula a. d. XIII. Kal. Apr. 
in senatu recitata in sententia proposita perseverare co- 
geremur. — 

Denique, ne ante Nonas Martias orationem Philippi- 
cam undecimam habitam et epistulam ad fam. 12, 7 datam 
esse putemus, epistulae ad M. Brut. 2, 3 verbis hisce mo- 
nemur: „Litteras tuas valde exspecto, quas scripsisti post 
nuntios nostrarum rerum et de morte Trebonii"; e quibus 
duae res elucere videntur, primum, nuntium de morte Tre- 



1) cf. paragr. 1 ep. ad fam. 12, 12 . . . „legi tuas litteras, in 
quibus mirificum tuum erga me amorem recognovi etc." 

2) cf. p. 8—9. 

3) cf. p. 9 10. 

4) ep. ad fam. 12, 11. 

bonii et illum de C. Antonio capto non nimis longo inter- 
vaJlo Romam pervenisse, deinde M. Brutum Eal. Apr. 1 ) 
Ciceronis Jitteras de morte Trebonii nondum habuisse. — 

Comprehensum autem C. Antonium esse fama aut a. 
d. XIV. aut a. d. XIII. Eal. Apr. Romae audita est, 2 ) 
quamobrem nuntium deTrebonio occiso ante NonasMartias 
Romae compertum statuere sane non propensi sumus. Quod 
vero M. Bruto Ciceronis de Dolabella hoste iudicato atque 
de oratione Philippica undecima litterae Eal. Apr. nondum 
redditae erant, Ciceronem summis Jaboribus occupatum, 
praesertim eum Phil. 11. optatum eventum non habuerit, 8 ) 
UJis diebus re vera in litteris cum M. Bruto commutandis 
paullo remissiorem fuisse putandum erit. 

Iam sequitur in tradito epistularum ad Cassium ordine 
duodecimi ad fam. libri epistula octava, quam compluribus 
mensibus post sextam 4 ) datam esse ex commemorata Lepidi 
ad M. Antonium transitione cognoscitur. Neque vero Cice- 
ronem de rebuB maximi momenti mensibus Aprili et Maio 
in occidente gestis ad Cassium, cuius ipse commodis stu- 
diose consulebat, nihil scripsisse veri eimile est, sed tota 
epistularum inter sextam et octavam datarum series deper- 
dita esse videtur. Attamen, ut iam supra ex epistulis ad 
M. Brutum nonnulla lucrari poteramus, sic etiam de rebus 
hoc tempore gestis Ciceronis epistulae cum M. Brnto com- 
mutatae deperditarum illarum partes quodammodo explent. 
Quamobrem, quaecunque ad sequentes Cassii epistulas bene 
disponendas adumbranda esse videntur, ex epistulis ad 
M. Brut. haurire conabimur. 

Atque huc quidem pertinent primi, ut vulgo inscri- 
bitur, Hbri pleraeque epistulae, de quibus nunc brevi 
agam. — 

Ep. ad M. Brut. 1, 1, qua L. Clodius, tribunus plebis 
designatus, M. Bruto commendatur, nihil continet, quod nos 



1) De ep. ad M. Brut 2, 3 cf. p. 32—33. 

2) cf. p. 29—31. 

3) Drumaim I, 268—275. Lange III, 529. 

4) Ep. ad fam. 12, 6 post ep. ad fam. 12, 7 scripta est 

in terapore, quo scripta sit, definiendo adiuvet. Attamen 
ex sequente epistula fortasse terminationem depromere licet. 
Sequenti enim epistulae ad M. Brut. 1, 2 „XII. K. Maias" 
adscriptum est ; qui dies cum rebus in epistula illa tractatis 
tam male congruit, ut ne coniecturis quidem corrigi possit. 
Nam ex verbis: „Et tuum consilium vehementer laudo, 
quod non prius exercitum Apollonia Dyrrhachioque movisti, 
quam de Antonii fuga audisti, Bruti eruptione, populi Ro- 
mani victoria. a hanc epistulam post Mutinensem victoriam 
Romae cognitam 1 ) et ex verbis: „De Dolabella, ut scribis, 
si quid habes novi, facies me certiorem, in quo delector 
me ante providisse, ut tuum iudicium liberum esset cum 
Dolabella belli gerendi." eam post eiusdem libri epistulam 
5.*) datara esse colligitur. Quamobrem Hermannus 3 ) sane 
probabiliter statuit diem illum : „XII. E. Maias" a Cicerone 
non secundae, sed primae huius libri epistulae adscriptum 
a librario, qui epistulam 2. propter verba: „Scripta etob- 
signata iam epistula litterae mihi redditae sunt a te . . etc." 
appendicem primae esse putaverit, ad secundam epistulam 
extrem. transscriptum esse. Quam Hermanni emendationem 
quamquam non omnino perfectam atque absolutam iudi- 
caverim, quoniam ex epistula ad M. Brut. 1, 1 ipsa nullum 
argumentum afferi potest, tamen proptera recipiendam 
esse puto , quod , quomodo illud „a. d. XII. K. Maias u in 
epistula 1, 2 extr. natum sit, aliter atque Hermannus de- 
monstrare § omnino nequeo. Itaque epistulam ad M. Brut. 
1, 1 a. d, XII. E. Maias, postridie eius diei, quo ep. 2, 7 
ex tradita scriptura „XIII. Kalend. Maias" data sit, scrip- 
tam esse constituamus. — 

Attamen — etiamnunc uterque dies correctione eget. 
Legitur enim in ep. ad M. Brut. 1, 3, 2: „Triduo vero 
aut quatriduo ante hanc rem pulcherrimam timore quodam 
perculsa civitas tota ad te se cum coniugibus et liberis 



1) a. d. VI. Non. Maias cf. p. 44. 

2) cf. p. 46. 

3) Hermann: „Zur Rechtfertigung etc." Abh. d, Gtott. Gk d. 
W. III, 174, 175. 

effundebat; eadem recreata a. d. XII. Kal. Maias te huc 
venire quam se ad te ire malebat, quo quidem die mag~ 
norum meorum laborum multarumque yigiliarum fructum 
cepi maximum etc." quocum loco si contuleris Phil. 14, 15 : 
„Cum, ut scitis, hoc triduo vel quatriduo tristis a Mutina 
fama manaret, inflati laetitia atque insolentia impii cives 
unum se in locum . . . congregabant. Ibi cum consilia 
inirent de caede nostra . . . ex quo caedes esset vestrum 
omnium consecuta .... Itaque P. Apuleius, tribunus 
plebis . . . contionem habuit maximam . ., in qua cum 
me pro summa nostra coniunctione et familiaritate liberare 
Buspicione fascium vellet, una voce cuncta contio declaravit 
nihil esse a me umquam de re publica nisi optime cogi- 
tatum. Post hanc habitam contionem duabus tribusve 
horis optatissimi nuntii et litterae venerunt." non iisdem 
diebus, a. d. Xlll. et XII. Eal. Maias, quibus Ciceronem 
turbulentissimis Antonianorum agitationibus paene oppres- 
sum esse scimus, 1 ) litteras illas quietissimas ab ipso ad 
M. Brut. 2, 7 et 1, 1 datas esse posse intelleges Qua- 
mobrem dies illos traditos 

„XII1. Kal. Maias" 

«XII. K. Maias" 
numeri II notis cum simillimis numeri V commutatis ita 
corrigendos arbitror, ut 

epistulam ad M. Brut. 2, 7 a. d. XVI. Kal. Maias, 
epistulam ad M. Brut. l r 1 a. d. XV. Kal. Maias 
datam esse contendam. Quae emendatio flagitetne omnino 
scripturae illius, quam aute haec complura saecula vete- 
ribu8 libris manuscriptis traditam habebamus, mutationem, 
adhuc ambigo. Nam cum et codex a Petrarca descriptus 
et codices a Cratandro et a Lambino adhibiti, qui nunc 
omnes amissi sunt, minutis litteris exarati fuerint, deinde, 
cum, ubicunque in epistulis ad M. Brut dies adscripti 
corrupti sunt, numerorum V et II notis inter se commu- 
tatis menda sanari posse videantur, 2 ) equidem in codicibus 



1) Lange III, 534. 

2) Loci, quibus scriptura vulgata bac vationc emendanda est, 

commemoratis numeros illos II et V ita piotos fuisse pu- 
taverim, ut et a Petr&rca et ab ipso Cratandro et Lambino 
saepius confundi potuerint. Hanc non vagam esse suspi- 
cionem, sed certo niti fundamento uno exemplo demon- 
strabo. Nam in epistula ad M. Brut. 1, 6 extr. vulgo 
legitur: 

„ X V 1 1. K. J u n i a s ex castris, ad imam Candaviam" 
quem diem cum gravissimis de causis infra explicandis 
(cf. p. 46 — 47) in „ XI III. E. Junias" mutandum esse 
coniecissem, postea Orelliani exemplaris adnotatione inspecta 
hoc loco illum diem ;; XIIII. E. Junias" recte in codice 
Mediceo esse traditum intellexi. 

Qua ex re concludendum est aut Petrarcam hoc loco 
accuratius quam Cratandrum et Lambinum librum, quem 
de8cripsit, excussisse, aut — in Medicei codicis archetypo 
hoc loco rectiorem quam ceteris locis infra compositis 
scripturam servatam fuisse. Utra conclusio praeferenda 
sit, equidem diiudicare non audeo. Attamen ilhid mihi 
certum esse videtur, ubicunque in epistulis ad M. Brut. 
numerorum V et II commutatio argumentis satis gravibus 
postuletur, ibi optimo iure illam emendationem in contex- 
tum recipi posse. — 

Epistulam ad M. Brut. 1, 2, a qua diem adscrip- 
tum „XII E. Maias" abiudicandum esse modo probavimus, 
equidem deperditae Ciceronis epistulae appendicem esse 
arbitror, qua auctor ad M. Bruti epistulam quandam mense 
Maio ineunte scriptam responderit. Data autem est ep. 
1, 2 paullo ante Idus Maias. Quod, quo iure mihi per- 
suaseriin, cum nisi longissima argumentatione comprobare 
non possim, hoc loco non sum demonstraturus, praesertim 
cum ii, qui huiuscemodi studiis operam navarunt, me aliter 



hi eunt: ep. ad M. Brut. 2, 4; „Datis man. a. d. VI. Id. April." 
= „Datis man. a. d. III. Id. Apr. of. p 11. 

ep. ad M. Brut. 2, 7. „XIII. Kalend. Maias" = XVI. Kalend. Maias 
ep. „ „ „ 1, 1: „XII. K. Maias" = XV. & Maias. 

ep- ,, „ „1, 6:„XVII.K.Junias"=^XIIII.K.Juniaflcf.p.46— 47. 
cfr. ep. ad fam. 10, 14: „d. 111. Non. Mai. u = VI. Non. Mai. cf. p. 44. 

seoundae epistulae tempus circumscribere non potuisse ex 
sequentibus inteUecturi sint. — 

De epistula ad M. Brut. 1,3 quaestio difficillima 
est, quam nisi sententia nostra de tempore, quo proelium 
Mutinense commissum atque D. Brutus liberatus sit, prae- 
missa diiudicare non possumus. Atque — ne longus sim 
— equidem duabus maxime epistulis ad fam. 11, 9 et ad 
fam. 11, 13 inter se comparatis commoveor, ut Druman- 
num, 1 ) Peterum, 2 ) Nakium, 3 ) alios, qui pugnam Mutinensem 
a. d. V. Kal. Maias factam esse opinantur, sequendos 
putem. — 

Iam videamus, quid de epistula ad M. Brut. 1, 3, quae 
iis viris doctis, qui totum harum epistularum corpus tam- 
quam spurium contemnunt, plurimam suspicionis materiam 
praebuit, statuendum sit. — 

Ex paragr. 4: „Consules duos, bonos quidem, sed dum- 
taxat bonos, amisimus. Hirtius quidem in ipsa victoria 
occidit, cum paucis diebus magno proelio ante vicisset u ; 
necessario hanc epistulam scriptam esse post victoriam 
Mutinensem atque consulum mortem Romae cognitam colli- 
gitur. Cum vero proelium Mutinense a. d. V. E. Maias 
commissum sit, quomodo cum hoc die dies ille „X. E. 
Maias", qui epistulae 1, 3 adscriptus est, congruit? Langius, 
qui vir doctus victoriam Mutinensem priore quodam die, 
circ. XI. K. Maias, reportatam esse arbitratur, 4 ) diem 
epistulae adscriptum „X. K. Maias" corruptum esse censet 
neque tamen quomodo corrigendus sit indicavit. Ac ne 
proferri quidem potest nostra sententia probabilis correctio, 
quoniam aliae gravissimae in hac epistula insunt difficul- 
tates. Nam, estne verisimile Ciceronem M. Antonio plane 
fugato, D. Bruto a periculiosissima obsidione liberato epi- 
stolam ad M. Brutum his vocibus satis frigidis incepisse: 
„Nostrae res meliore loco videbantur" ? Sequitur altera 



1) Drumann I, 309. 

2) Peter, „Zeittafeln der romiscn. Geschichte" p. 86. 

3) Nake, „De Planci et Ciceronis epp. u p. 12, Anm. 

4) Lange III, 534, 1. 

paragrapho rerum urbanarum, quales ante pugnam apud 
ForumGallorum Romae compertam et post fuerint, des- 
criptio l ) (cf. Phil. 14, 13, qui locus in p. 39. exscriptus 
invenitur). Deinde, tertia paragrapho, Cicero ad M. Bruti 
res transgreditur, quem, cum M. Antonius hostis sit iudi- 
catus, 1 ) trium autem fratrum Antoniorum una eademque 
causa sit, ne clementius cum C. Antonio agat, commone- 
facil Atque in medio hoc sententiarum conexu, cum in 
antecedentibus victoriae Mutinensisne levissima quidem 
significatio contineatur, praeter omnem exspectationem nun- 
tius de Mutinensi proelio invenitur hic §. 4 : „Consules duos, 
bonos quidem, sed dumtaxat bonos, amisimus. Hirtius 
quidem in ipsa victoria occidit, cum paucis diebus magno 
proelio ante vicisset ; nam Pansa fugerat vulneribus accep- 
tis, quae ferre non potuit. Reliquias hostium Brutus per- 
sequitur et Caesar.", quae verba ad brevissimarum litte- 
rarum modum composita quomodo in argumentationem 
illam de C. Antonio severius tractando quadrent, omnino 
non intellegitur. — Controversiam hoc loco ortam ut recte 
dissolvere possimus, illud animo considerandum esse ar- 
bitror: Si nuntius iile de proelio Mutinensi hoc loco non 
interpositus sit, non modo sententiae optime progrediantur 
sic: „Ego sic sentio, trium fratrum unam et eandem esse 
causam. Hostes autem omnes iudicati, qui M. Antonii 
sectam secuti sunt; itaque id senatus consultum plerique 
interpretantur etiam ad tuos sive captivos sive dediticios 
pertinere." sed etiam dies huic epistulae adscriptus: „X. 
E. Maias", quem corrigere non poteramus, non iam cor- 
ruptus, sed rectissimus videtur esse, quoniam de pugna 
apud Forum Gallorum commissa nuntius a. d. XII. E. 
Maias Romam pervenit, 2 ) M. Antonius autem, id quod post 



1) Cur Cicero ut in hac epistula pugnam apud Forum Gallo- 
rum commiBsam et M. Antonium hostem iudicatum esse, sic etiam 
in aliis epistulis res gestas non narret, sed tantummodo illustret, 
facillime cognoscitur. Acta enim senatus et M. Bruto et reliquis 
rei publicae imperatoribus mitti sciebat cf. ad &1. Brut. 2, 1, 3; 
2, 1. ad fam. 10, 7, 1; 11, 25, 1; 12, 9, 1. 

2) cf. §, 2; Lange III, 534. 

Drumannum *) Nakius 2 ) probavit, a. d. XI. K. Maias, quo 
die Cicero orationem PhiHppicam quartam decimam habuit, 3 ) 
hostis est iudicatus. 

Sin autem verba, de quibus quaeritur, a loco, quo nunc 
leguntur, non removeamus, sane Nakio 4 ) concedendum sit, 
quod dicit: „Der Pseudo-Ciceronische Brief ad Brutum 1, 3 
sagt richtig, XII. Eal. Maias sei die Nachricht von der 
Schlacht in Rom angekommen (ein Datum, das uns sonst 
nirgends direct tiberliefert ist), wahrend im Folgenden die 
Eampfe bei Forum Gallorum und Mutina zu- 
sammengeworfen werden." Quae cum ita sint, equi- 
dem censeo verba illa: „Consules duos — et Caesar" aut 
tamquam integram epistulam aut tamquam epistulae fragmen- 
tum ex tertia primi ad M. Brut. libri epistula esse eximenda. 
Hanc medelam non audaciorem esse, unusquisque concedet, qui 
quam male Ciceronis ad M. Brut. epistulae nobis traditae 
sint, et quasnam artis criticae rationes viri docti in aliis 
epistularum corporibus emendandis inierint, animo conside- 
raverit. Quonam autem tempore epistula illa restituta, cui 
notam „3b" impono, data sit, facillime investigatur. Nam 
quin ea inter epistulam tertiam, quae est de pugna apud 
Forum Gallorum et de M. Antonio hoste iudicato, et eius- 
dem libri quintam, in qua Cicero de victoria Mutinensi 
tamquam Bruto iam nota verba facit, (cf. §. 4, 2) i. e. 
inter a. d. X. Eal. et a. d. III. Non. Maias scripta sit, 
dubium esse non potest. Cum vero Ciceroni epistulam 3 b 
scribenti etiam de Pansae consulis, qui postridie eius diei, 
quo proelium Mutinense factum est, a. d. IV. Eal. Maias 
Bononiae e vulneribus periit, 6 ) interitu constitisse videatur, 
hanc epistulam circ. a. d. V.Non.Maias datam esse arbitror. 6 ) 



1) Drumann I, 306. 

2) Nake, „Der Briefw. zw. Cicero u. D. Brut." p. 27-33. 

3) Lange III, 535. 

4) Nake in 1. c. p. 33** 

5) Drumann I, 311; Lange III, 534. 

6) Bononia Romam est iter 250 pm., itaque nuntius de Pansa 
mortuo aut a. d. VI. Non. Maias vesperi, aut a. d. Y. Non. Maias 
Romam pervenit; cf. p. 5, 6. 

Sed — sive hic dies recte inventus est, sive sequens 
meliore iure epistulae 3b adscribitur — illud luce clarius 
apparere videtur et 3b et 5 post epistulam ad fam. 10, 
14 ad Plancum datam scriptam esse. Hanc enim Cicero 
cum neque de Antonio fugato (ad. fam. 10, 14, 1: „Fu- 
gisse enim ex proelio Mutinensi dicuntur notissimi 
latronum duces;") neque de consulum, quos omnino 
non commemorat, interitu certi quidquam Romae notum 
esset, statim post primos de Mutinensi proelio rumores 
Romam perlatos ad Plancum dedit. Quae cum ita sint, 
dies huic epistulae in codice Mediceo adscriptus: „d. III. 
Non. Mai." qui viros doctos multum vexavit, 1 ) sine dubio 
corruptus est. Qui enim fieri potuisset, ut, cum Lupus 
sexto die Mutina, 2 ) certi de pugna apud Forum Gallorum 
nuntii sexto die Romam pervenissent, 3 ) ii tabellarii, qui de 
victoria Mutinensi litteras deferrent, nono die Romae non- 
dum adessent? Itaque, cum ex iis, quae supra de tabel- 
larium celeritate disputavimus , iam a. d. VI. Non. Mai. 
victoriam Mutinensem summatim, a. d. V. Nonas Mai. etiam 
consulum mortem Romae compertam esse sequatur, in 
epistula ad fam. 10, 14 pro; „d. III. Non. Mai." lenissima 
commutatione „d. VI. Non. Mai." scribendum esse pro certo 
habeo. — 

Qua coniectura probata duae Nakii computationes, 
quarum altera M. Antonium iam post pugnam apud Forum 
Gallorum Romae cognitam hostem iudicatum, 4 ) altera epi- 
stulam ad fam. 10, 21 b a. d. XIV. Kal. Jun. datam esse 5 ) 
comprobare vult, quippe quae nimis fidenter ex die illo 
epistulae ad fam. 10, 14 iniuria adscripto deductae sint, 
concidunt. Nam — ut priorem Nakii ratiocinationem 
refellam — si eodem die, quo nuntius de victoria Muti- 
nensi Romam pervenit, a. d. VI. Non. Mai., M. Antonius 



1 ) cf. Nake „De Planci et Ciceronis ep." p. 12, Not. 1. 

2) cf. p. 5. 

3) ibid. 

4) Nake „Der BriefwechseL zw. Cic.u. D. Brut" p. 32. 
b) Nake ,,De Planci et Uiceronjs ep." p. 14, 15. 

hostis iudicatus esset, re vera Plancus a. d. X. Eal. Junias 
(ad. fam. 10, 21) ad Ciceronem de Lepidi militibus propter 
Antonium bostem iudicatum tumultuatis scribere potuit. 1 ) 
Quare Nakii argumentatione nihil efficitur. Attamen ex 
epistula ad M. Brut 1, 3 a nobis recte constituta 
M. Antonium a. d. XI. E. Maias, quo die Cicero in ora- 
tione Philippica 14. denuo id a senatu flagitavit, hostem 
esse iudicatnm (cf. §. 3.) necessario colligitur. — 

Multo etiam magis in promptu est alteram, quam 
attuli, Nakii computationem esse falsam, in qua id me 
maxime offendit, quod Nakius, ut epistulam ad fam. 21 b. 
a. d. XIV. Eal. Jun. datam esse demonstret, Plancum 
quinto. die de M. Antonii in Gallia 8 ) adventu nondum cer- 
tiorem factum esse statuere cogitur. Ex nostra sententia 
tabellarius ille, per quem Cicero Planci fratrem, praetorem 
urbanum, ut, cum consules mortui essent, Romam veniret, 
cohortatus est, statim post nuntium de consulibus interfectis 
Romae compertum, a. d. V. Non. Mai. Roma profectus 
Planci castra circ. a. d. XVI. E. Jun. attigit, ita ut Plancus 
aut eodem aut sequente die mane rescribere posset, quo 
tempore eum Antonii adventum nondum cognovisse non 
mirum est. Itaque ep. ad fam. 10, 21 b circ. a. d. XVL 
Eal. Jun. scripta esse videtur. 

Ep. ad M. Brut. 1, 4 a M. Bruto Idibus Maiis ex 
castris data et ad eiusdem libri epistulam 3 et ad 3b re- 
spondet, quarum epistularum Brutus alteram circ a. d. VI. 
Non., alteram pridie Id. Mai. accepisse videtur. Quodsi 
quis miretur Brutum non confestim post epistulam 3 ac- 
ceptam rescripsisse, statuendum erit eum cum actis publicis, 
tum epistulis privatis de certamine supremo proxime immi* 



1) Lepidus erat tum Fori Voconii (cfr. ep. ad fam. 10, 17, 1), 
qui Locus a Roma circ. 640 pm. aberat cf. Itin. Ant. p. 139—142. 
Plancus, qui ad Isaram castra habebat (cf. ad fam. 10, 18; 21 ete.) 
cire. 150 pm. a Lepido, circ. 650—700 pm. a Roma aberat cf. Itin. 
Ant. p. 162-171. 

2) M. Antonius Idibus Maiis Forum Julii pervenit, (cf. ad fam. 
10, 17, 1) qui locus a Foro Voconii 24 pm. (cf. ibid.) , itaque a 
Planci castris circ. 170 pm. aberat. 

nente certiorem factum responsionem diem ex die prola- 
tasse, quoad de Antonio fugato atque de D. Bruto liberato 
audisset. Immo — eo ipso, quod ep. 4. Ibidus Maiis sripta 
est, nostra de epistula 3 in duas epistulas distribuenda 
sententia confirmatur. Nam ; si ep. 4 ad epistulam 3. n o n 
divisam, a. d. X. Kal. Mai. Romae datam, itaque c. a. d. 
VI. Non. Mai. Dyrrhachium perlatam, responderet, cur 
M. Brutus eam Idibus Mai. demum scripsisset, omnino non 
intellegeretur. — 

Ep. ad M. Brut. 1, 5: data est, cum animi victoria 
Mutinensi incitatissimi paullo sedati essent, a. d. III. Non. 
Mai. Quamobrem Cicero, quae senatus inter pugnam apud 
Forum Gallorum et Mutinensem Romae cognitam decrevit, 
ut Cassius et si e re publica esset, etiam M. Brutus Dola- 
bellam bello perse queretur, hac epistula refert. (§. 1.) 

Ep. ad M. Brut. 1, 6: data est, ut vulgo scribiturr 
„XVIL E. Junias ex castris, ad imam Candaviam", quo in 
die vehementer offendo. Nam cum ex paragr. prima hanc 
epistulam ad quintam eiusdem libri epistulam a. d. III. 
Non. Mai. datam rescriptam esse eluceat, si diem epistulae 
6. vulgo adscriptum retineremus, quintam epistulam decimo 
vel undecimo die, quod temporis spatium ad iter Roma Dy r- 
rhachium conficiendum suppeditasse videtur, ad imam 
Candaviam, quae regio circ. 100 pm. longius a Roma 
quam Dyrrhachium distabat, delatam esse statuendum esset. 
Praeterea ne ipsum quidem Brutum a. d. XVII. Kal. Jun. 
ad imam Candaviam foisse verisimile est, quoniam Cicero 
in ep. ad M. Brut 1, 2, 2: „Et tuum consilium" inquit 
„vehementer laudo ; quod non prius exercitum Apollonia 
Dyrrhachioque movisti, quam de Antonii fuga audisti, 
Bruti eruptione, populi Romani victoria." Videtur igitur 
Brutus tum demum Dyrrhachio profectus esse, cum Cice- 
ronis epistulam 3 b, a. d. III. Non, Mai. datam, circ. pridie 
Idus Maias accepisset, quam ad ratiocinationem optime 
quadrat, quod Bruti ep. 4. Idibus Maiis scripta prima totius 
corporis est, cui „ex castris" adscriptum est. Iter autem 
illud circ. 100 pm. quod est Dyrrhachio ad imam Canda- 
viam, Brutus circ. Id. Mai. profectus quinto, ut opinor, 

die cum exercitu confecit eodemque die epistulam 6. dedit. 
Itaque epistulae 1, 6: „XIV. K. Junias etc." adscribendum 
esse censeo , quam scripturam , ut 'postea vidi , in codice 
Mediceo traditam ab iis, qui nuper Ciceronis epistulas edi- 
derunt, non in contextum receptam esse valde demiror. — 

Epistulas ad M. Brut 1, 1 — 6 eo tempore scriptas 
esse videmus, quo omnium Romanorum oculi ad pugnas 
illas atrocissimas, quibus D. Brutus obsidione liberatus est ; 
coniecti erant. Sequentes epistulae in rei publicae con- 
dicione ea, quae Lepidi cum M. Antonio fugato coniunc- 
tione facta est, describenda versantur. Ad quas tamen 
epistulas pertractandas non prius transgrediar, quam, quo- 
modo singulae, de quibus dixi, litterae e rebus gestis ema- 
naverint, tabella demonstravero: 

a. d. XVII. K. Mai. : Apud Forum Gallorum pugnatur. 
a. d. XII. K. Mai.: Nuntius de hac pugna Romam perfertur. 
a. d. XI. K. Mai. : Cicero in senatu Phil. 14. habet, M. An- 

tonius hostis iudicatur. 
a. d. X. K. Mai. : Cicero de pugna apud For. Gall. et de 

M. Antonio hoste iudicato ad M. Brut. scribit 1, 3. 
a. d. V. K. Mai.: Proelium Mutinense committitur; Hirtius 

interficitur. — Romae bellum contr. Dolabellam ge- 
- rundum Cassio (et Bruto) decernitur. 
a. d. IV. K. Mai.: Pansa Bononiae moritur. 
a. d. III. K. Mai. : D. Brutus Regium Lepidi profectus ibi 

ep. ad fam. 11, 9 scribit. 
a. d. VI. Non. Mai.: Primi nuntii de victoria Mut. Romam 

perferuntur. Cic. dat ad Plancum ep. ad fam. 10, 14. 
a. d. V. Non. Mai. : De consulibus interfectis Romae constat. 

Cicero scribit ad M. Brut. ep. 1, 3b; Cicero scribit ad 

Plancum, ut eius frater, praetor urbanus, Romam ve- 

niret cf. ad fam. 10, 21 b ; p. 45. 
a. d. 111. Non. Mai.: Cicero ad M. Brut. ep. 1, 5 de sena- 

tuscons. a. d. V. K. Mai. facto scribit. 
Idibus Maiis: M. Brutus ep. 1, 3 et 3b respondet epi- 

stula 1, 4. 
a. d. XIV. K. Jun. : M. Brutus ad ep. 1, 5 rescribit epi- 

stulam 1, 6. 

Ep. ad M. Brut. 1, 7 et ep. ad M. Brut. 1, 8 
tamquam litterae commendaticiae neque ad dissertationem 
nostram quidquam valent, neque de tempore, quo datae 
sint, accuratius iudicium institui permittunt. — 

Restat igitur, ut de epistulis 1, 9 — 13, 1 ) quae omnes 
in id temporis spatium incidunt, quo Lepidus magis magis- 
que defectionem a senatus partibus molitus cum M. An- 
tonio sese coniunxit, pauca addam. — 

Ad harum epistularum seriem constituendam Veteris 
Antistii iter ex Macedonia Romam susceptum optatissimum 
adiumentum nobis praebet. Nam Bruti epistula 1, 11 
Vetus, qui Romae praeturam petere voluit, Ciceroni com- 
mendatur; ep. 1, 10 antequam Vetus Romam pervenit; 
scripta esse videtur, quia in ea omnino non commemoratur; 
cum Cicero epistulam 1, 9. daret, Vetus Romae aderat 
(cf. §. 3. extr.); epistula 12. autem Veteri ad M. Brutum 
redituro data (cf. §. 1.), ep. 13. a Bruto ante Veteris re- 
ditum atque ante epistulam 12. acceptam Eal. Quintilibus 
scripta est. Itaque epistularum 1, 9 — 13 ordo hic est: 
ep. 11; ep. 10; ep. 9; ep. 12; ep. 13. 

Iam de tempore, quo singulae epistulae datae sint, 
quaeritur. — Atque, cum de epistulis 1, 9 et 1, 11 
nihil certi investigari posse videatur, tempus, quo epistulae 
1, 10 et 1, 12 scriptae sint, satis accurate definietur, epi- 
stulae 1, 13 autem dies adscriptus est „Kal. Quintilibus". 

Ep. adM. Brut. 1, 10 scripta est, postquam Planci 
litterae ad fam. 10, 21 de labente Lepidi in rem publicam 
fidelitate Romam pervenerunt, neque tamen nuntius de 
Lepido cum M. Antonio aperte coniuncto ibi cognitus fuit. 3 ) 
(cfr. ep. ad M. Brut. 1, 10, 2: „ . . . perterritos inermes, 
saucios non sunt nostri duces persecuti, datumque Lepido 
tempus est, in quo levitatem eius saepe perspectam maio- 



1) Epistulae 1, 14—18 non modo posteriore tempore quam 
epistulae ad Cassium superstites datae, sed etiam disquisitione accu- 
ratiore egent, quam quae hoc loco absolvi possit. 

2) Drumann I, 347—355; Lange III, 539, 540. 

3) De Lepido aperte cum M. Antonio coniuncto Cicero in epi- 
stula 1, 12 ad M. Brutum verba facit cf. p. 50. 

ribus in malis experiremur.") Epistulam ad M. Brut. 1, 10 
post Planci epistulam ad fam. 10, 21 Giceroni redditam 
scriptam esse praeterea eo comprobatur, quod Plancus §. 6 
propter Lepidi perfidiam de se ipso atque de re publica 
sollicitus ad Ciceronem scribit: „Qua re hortor te, mi 
Cicero, exercitum huctraiciendum quamprimum 
cures et matures prius, quam hostes magis conro- 
borentur" etc. ad quae verba Cicero respiciens in epistula 
ad M. Brut. 1, 10, 1: „Nulla adhuc" inquit „a te litteras 
habebamus, ne famam quidem, quae declararet te cognita 
senatus auctoritate inltaliam adducere exercitum 
quod ut faceres idque maturares, magno opere 
desiderabat res publica." 

Cum vero Planci ep. ad fam. 10, 21, a. d. X. Kal. 
Jun. data circ. a. d. VII. 1 ) Id. Jun. Romam delata, Lepidi 
autem cum M. Antonio societas a. d. IV. Eal. Jun. aperte 
inita circ. Id. Jun. 2 ) Romam nuntiata esse videatur, ep. ad 
M. Brut. 1, 10 inter a. d. VII. Id. et Id. Jun. scripta 
est. Ex qua terminatione, cum Cicero in ep. 1, 10, 1 sese 
Bruti litteras, quibus ille cognita senatus auctoritate 8 ) 
utrum cum exercitu in Italiam venturus sit, necne, declaret, 
valde exspectare dicat, senatus auctoritatem illam non 
mense Junio 4 ) demum, sed medio mense Maio perscriptam 
esse sequitur. Qubd si quis miretur tam brevi spatio post 
victoriam Mutinensem senatum tam anximum fuisse, ut 
M. Brutum rei publicae auxilium fere cuperet, D. Bruti 
epistulam ad fam. 10, 24 a. d. III. Non. Mai. Dertonae 
datam perlegat, in qua satis multae tristissimarum solli- 
citudinum causae inveniuntur. 



' 1) Antecedente die, a. d. VIII. Id. Jun., cum Cicero ad D. Bru- 
tum ep. ad fam. 11, 24 daret, Planci illae litterae nondum Bomae 
erant. 

2) Plancus (cf. ad fam. 10, 23) a. d. VIII. Id. Jun. de Lepido 
cum Antonio coniuncto ad Ciceronem scribit; attamen certe ante 
hanc epistulam nuntius ille Romam pervenit, praesertirn cumD.Brutus 
iam a. d. III. Non. Jun. (ad fam. 11, 26) de eadem re litteras dedisset. 

3) Lange III, 542. 

4) Lange III, 542. 

Ep. ad M. Brut 1,12, quam Cicero exaravit, cum 
de Lepido perfidiose cum M. Antonio coniuncto certos 
nuntios accepisset (cf. §. 1: „Maximo in discrimine res 
publica, Brute, versatur victoresque rursus decertare cogimor : 
id accidit M. Lepidi scelere et amentia . . . cum honoribus 
amplissimis a senatu esset Lepidus ornatus, tum etiam 
paucis ante diebus praeclaras litteras ad senatum misisset, 
reperte non solum recepit reliquias hostium, 
sed bellum acerrime terra marique gerit, cuius 
exitus qui futurus sit, incertum est") ex iis, quae 
supra de tempore, quo Lepidi scelus Romae compertum 
est, disputavimus post Id. Jun. data esse videtur. Quoniam 
autem in epistula ad fam. 11, 25 a. d. XIV. Kal. Quint 
scripta Cicero epistulas ad M. Brut. 1, 10 et 1, 12 his 
verbis significat: „De Bruto autem nihil adhuc certi; quem 
ego, quem ad modum praecipis, privatis litteris ad belium 
commune vocare non desino": epistulam 1, 12 ante 
a. d. XIV. Kal. Quintil. scriptam esse statuemus. Attamen 
paucissimis tantummodo diebus ante illum diem epistulam 
1, 12, datam esse ex eo intellegitur, quod M. Brutus, cum 
Kal. Quint epistulam 1, 13 exararet, duodecimam nondum 
acceperat (cf. ep. 1, 13, 1 : „De M. Lepido vereri me cogit 
reliquorum timor: qui si eripuerit se nobis, quod velim 
temere atque iniuriose de illo suspicati sint ho* 
mines etc.) — 

Sed iam de iis ad M. Brut. epistulis, quae ad com- 
mentationem nostram pertinent, quaestio absoluta est Eo 
igitur, unde egressi sumus, revertamur: ad epistulas a 
Cicerone illis temporibus cum Cassio commutatas. — 

Ep. ad fam. 12, 8: Cicero Cassio 5. 

Schuetzius: „Scr. Romae mense Junio A. U. C. 710." 
Gruber: „Ep. 849 et 50 (Cassio XII, 8 et 9) scriptae, 

quum Romae iam innotuisset Lepidi perfidia, qui IV. Kal. 

Jun. cum Antonio se coniunxerat (ep. 847.) ergo circa 

Idus Jun." 

Suepfle: „Scr. Romae mense Junio A. U. C. 710." 
Frey: „Der Brief ist im Juni geschrieben." 

Baiter: „Scr. Romae mense Junio a. u. c. 711." 
Wesenberg: „Scr. Romae mense Junio (post VIII. 
ld.) a. u. c. 711." 

Cum ex primae paragr. verbis hisce: „Soelus adfinis 
tui Lepidi summamque levitatem et inconstantiam ex actis, 
quae ad te mitti certo scio cognosse te arbitror: itaque 
nos confecto bello, ut arbitrabamur, renovatum bellum ge- 
rimus etc." hanc epistulam post Antonii cum Lepidi con- 
iunctionem Romae cognitam esse datam concludendum sit, 
Grubero assentiemur, qui eam circ. Id. Jun. scriptam esse 
contendit. Nam cum per se verisimile sit Ciceronem 
Cassium de rei publicae condicione Lepidi scelere pericu- 
losissima quam celerrime certiorem iieri voluisse, tum epi- 
stulam ad fam. 12, 8 propterea non multo post Id. Jun. 
scriptam esse putabimus, quod inter Id. Jun. et prid. Eal. 
Quint, quo die Lepidus a senatu hostis iudicatus est, 
nona quoque eiusdem libri epistula inserenda est. (cf. infra.) 

Ep. ad fam. 12, 9: Cicero Cassio 5. 

Schuetzius: „Scr. Romae mense Junio A. U. C. 710." 
Qruber: cf. supra p. 50. 

Baiter: „Scr. Romae mense Junio a. u. c. 711." 
Wesenberg: „Scr. Romae mense Junio a. u. c. 711." 
Hanc epistulam serius, quam eiusdem libri epistulam 8. 
Cicero dedissse videtur, quoniam Lepidi perfidia non tam- 
quam novi aliqtrid primis verbis, velut in epistula 8., nar- 
ratur, sed in media epistula tantummodo tangitur. Exa- 
ravit autem Cicero epistulam 9., qua omnino nihil novi 
Cassio nuntiatur, (cf. §. 1: „non satis occurrit, quid scri- 
bam u ) ut ad brevem quandam Cassii epistnlam sibi reddi- 
tam aliquid rescriberet (cf. §. 1 : Brevitas tuarum litterarum 
me quoque breviorem in scribendo facit u ). Utrum autem 
ep. ad fam. 12, 9 ad alteram duarum illarum Cassii epi- 
stularum, quae ex hoc tempore nobis supersunt, an ad 
deperditam quandam respondeat, non liquet. Nam Cassii 
ep. ad fam. 12, 11, quae sola 1 ) de duabus illis traditis 

1) Ad alteram epistulam ad fam. 12, 12 Ciceronis ep. ad fam. 
12, 10 respondet cf. p. 52—53 ; 9. 

4* 

huc referri potest, Nonis Martiis ex castris Taricheis data 
est, ita ut, si ad hanc epistulam eiusdem libri nonam 
rescriptam esse ponamus, eam circ. centesimo demum die 
ex Palaestina Romam perlatam esse statuendum sit. Qua 
in re inest sane difficultas qnaedam. Attamen eiusmodi 
tabellariorum tarditatem Ciceronis aetate neque inauditam 
fuisse neque ab itineris illius ex Syria in Italiam natura, 
qualis a. u. c. 711 fuerit, abhorruisse cum exemplis 
p. 10. propositis, tum Cassii ipsius verbis demonstratur, 
quae in epistula ad fam. 12, 12, 1 inveniuntur, hisce: 
„ . . . simul ac legiones accepi, quas et Allienus eduxe- 
rat ex Aegypto, scripsi ad te tabellariosque complures 
Romam misi; . . . quod si litterae perlatae non sunt, non 
dubito quin Dolabella, qui nefarie Trebonio occiso Asiam 
occupavit, tabellarios meos deprehenderit litterasque inter- 
ceperit." 

Accedit, quod illud „Brevitas tuarum litterarum etc. tt 
(cf. ep. 9, 1) optime ad epistulam ad fam. 12, 11 referri 
posse videtur. Itaque equidem, quamquam non pro certo 
habeo, tamen non sine specie quadam versimilitudinis epi- 
stulam ad fam. 9. ad epistulam 11. respondere contendam. 1 ) 
Exarata autem est ep. 9. post medium mensem Junium et 
ante pr. Eal. Quint., quia de Lepido hoste iudicato nihil 
in ea commemoratur. 

Ep. ad. fam. 12, 10: Cicero Cassio S. 

Schuetzius: „Scr. Romae initio Quintilis A. U. 
C. 710." 

Gruber: „Kal. Qu." 



1) Noetrae sententiae adversatur L. Lange, vir doctissimus, 
(III, 536) qui epistulam ad fam. 12, 11 iam Romae fuisse statuit, 
cum a. d. V. Kal. Mai. Cassio bellum contra Dolabellam gerendum 
decretum est. Quae opinio quamquam per se stare potest, quoniam 
re vera ep. 12. 11 quinquageeimo altero die ez Palaestina Romam 
perferri potuit, tamen propterea mibi non probatur, quod Cicero in 
ep. ad M. Brut. 1, 5, ubi de senatus consulto a. d. V. Kal. Mai. 
facto verba facit: „De Cassii nostri copiis" inquit „nihil sciebamus; 
neque cnim ab ipso ullae litterae neque nuntiabatur quid- 
quam, quod pro certo haberemus." 

Suepfle: „Scr. Romae initio Quintilis a. u. c. 710." 
Frey: „Der Brief ist Anfang Juli geschrieben." 
Baiter: „Scr. Romae ineunte mense Quintili a. u. 
c. 711." 

Wesenberg: „Scr. Romae ineunte mense Quintili 
a. u. c. 711." 

Viri docti plane inter se consentiunt, cum hanc epi- 
stulam ineunte mense Quintili datam esse putent. Quam 
terminationem rectam esse primae paragr. verba haec: 
„Lepidus, tuus adfinis, meus familiaris, pr. K. Quintiles 
sententiis omnibus hostis a senatu iudicatus est etc." tam 
aperte demonstratur, ut nihil addendum esse videatur. 

Ep. adfam. 12, 11: \- n . 

t* j * , ft 4ft }C. Cassius procos. s. d. M. Ciceroni* 
Ep. ad fam. 12, 12: ' r 

De his epistulis, quibus dies adscripti sunt: „d. Nonis 

Martiis ex castris Taricheis" et „Nonis Maiis ex castris" 

quaestio nullo instituetur, praesertim cum etiam de tempore, 

quo Romam perlatae sunt, satis sit dictum. De ep. ad 

fam. 12, 11 cf. p. 51—52. De ep. ad fam. 12, 12 cf. p. 9. 

Epilogus. 



i 



n huius commentationis praefatione declaravi me 
Ciceronis ad M. Brut. epistulas, quas ad res quasdam ob- 
scuriores illustrandas adhiberi opbrteat, causis non adlatis 
tamquam genuinas esse pertractaturum. Attamen eo ipso, 
quod has epistuias cum Cassii atque, ubi par erat, cum 
aliorum aequalium epistulis, de quarum integritate nemo 
dubitavit, quam accuratissime conferre itaque, ut picturae 
imagine utar, in marginem illum splendissimum, quo omnes 
Giceronis epistulae post Caesarem occisum datae quasi 
includuntur, aptare conatus sum, nonnihil, ut opinor, in 
quaestione illa, utrum epistulae ad M. Brut. genuinae sint, 
necne, diiudicanda profectum est. Gravissimas enim offen* 
siones, quas Angli critici in his epistulis sibi invenisse visi 
sunt, a. C. Fr. Hermanno in, medio relictas, 1 ) dummodo 
eandem corrigendi rationem, qua yiri docti in ceteris epi- 
stulis emendandis utuntur, ad epistulas Brutinas quoque 
adhibueris, evanescere apparuit. 2 ) Quid quod interdum 
ea ipsa, e quibus adversarii nostri quasi e Pseudo-Cice- 
ronis vel Pseudo-Bruti cuiusdam erratis suspicionis ansam 
depromp8erunt, 3 ) secundum rerum gestarum tempus atque 
ordinem eum, quem nos constituimus, rectissima esse de- 
monsiratum est.*) — Attamen a proposito nostro alienum 
est, quidquid de Brutinarum epistularum ingenuitate ex hac 
commentatione colligi poterit, hoc loco pluribus verbis ex- 
plicare, id quod alia occasione oblata demonstrare non 
neglegemus. — 



1) cf. Abhandl. der G5tt. Ges. d. W. 1845-1847 B. III, p, 186-188, 

2) p. 41—45. 

3) cf. Abhandl. der Gott. Ges. d. W. 1845-1847 B. III, p. 218, 

4) p. 15—16. 



Vita. 

li atus sum Otto Eduardus Schmidt in oppido Saxo- 
niae, cui nomen est Reichenbach, a. d. XII. Eal. Sept. anni 
h. s. LV. patre Eduardo, matre Amalia, e gente Breitung. 
Fidem profiteor evangelicam. Anno h. s. LXX. in gym- 
nasium, quod Dresdae est ad aedem Sanctae Crucis, ab 
Hultschio rectore receptus sum. Deinde maturitatis testi- 
monio accepto anno LXXIV Lipsiam me contuli, ubi 
scholis interfui Curtii, Drobischii, Ecksteinii, Heinzii, Hilde- 
brandii, Langii, Lipsii, Ritschelii, Schusteri, Voigtii, Zarnckii. 
Per duo spatia semestria sem. philol. reg. sodalis ordina- 
rius fui. Exercitationes autem societatis Langianae et se- 
minarii paedagogici Ecksteiniani adhuc frequento. — His 
viris omnibus, imprimis Langio, quem summa liberalitate 
studia mea adiuvisse semper ero memor, gratias ago 
maximas. — 

